text:
Inkuru ya 11
Umukororombya wa mbere
UZI igikorwa cya mbere Nowa yakoze igihe we n’umuryango we bavaga mu nkuge? Yatuye Imana ituro. Iyi shusho irakwereka Nowa arimo atamba igitambo. Yatanze iryo turo ry’amatungo ngo ashimire Imana kuba yararokoye umuryango we mu mwuzure w’isi yose.
Ese Yehova yaba yarishimiye icyo gitambo? Yego rwose. Kandi yanasezeranyije Nowa ko atari kuzongera kurimbuza isi umwuzure.
Bidatinze, isi yarumutse maze Nowa n’umuryango we batangira ubuzima bushya hanze y’inkuge. Imana ibaha umugisha irababwira iti ‘mwororoke, mugwire maze mwuzure isi.’
Ariko nyuma y’aho, abantu bari kumva iby’umwuzure bashoboraga gutinya ko icyo cyago cyakongera kubaho. Ni yo mpamvu Imana yabahaye ikimenyetso cyari kuzajya kibibutsa isezerano ryayo ryo kutazongera kurimbuza isi umwuzure. Waba uzi icyo ari cyo? Ni umukororombya.
Iyo imvura imaze kugwa maze izuba rikava, ni bwo umukororombya ukunze kugaragara. Umukororombya ugira amabara menshi kandi meza. Ese waba warawubonye? Kandi se witegereje uyu uri kuri iyi shusho?
Imana yaravuze iti ‘ntanze isezerano ry’uko abantu n’inyamaswa bitazongera na rimwe kurimbuzwa umwuzure. Nshyize umukororombya wanjye mu bicu. Umukororombya nugaragara, nzajya nywubona maze nibuke isezerano ryanjye.’
Bityo rero, ni iki umukororombya utwibutsa? Utwibutsa isezerano ry’Imana ryo kutazongera kurimbuza isi umwuzure.
Itangiriro 8:18-22; 9:9-17.


c: text/html

text:
KUBWIRIZA NO KWIGISHA KU ISI HOSE
Oseyaniya
IBIHUGU 29
ABATURAGE 40.642.855
ABABWIRIZA 98.353
ABIGISHIJWE BIBILIYA 66.022
Yagize ubutwari bwo kubwiriza
Emily afite imyaka 12, akaba atuye muri Ositaraliya. Umunsi umwe mwarimu we yabwiye abanyeshuri ko bagomba kumenya guhitamo incuti nziza. Ibyo byatumye Emily yereka mwarimu we videwo ivuga ngo Incuti nyakuri ni iyihe? Hanyuma mwarimu yeretse abanyeshuri iyo videwo, bayikurikira bitonze. Nyuma yo kuyireba, bamaze isaha bayiganiraho. Nanone uwo mwarimu yayeretse abanyeshuri bo mu yandi mashuri. Hanyuma Emily yeretse mwarimu n’abanyeshuri urubuga rwa jw.org. Emily agira ati “Yehova yatumye ngira ubutwari bwo kwereka abanyeshuri babarirwa mu magana urubuga rwacu. Rwose yampaye umugisha.”
Imurikagurisha ryabereye mu karere kitaruye
Ababwiriza batanu bakoze urugendo rw’amasaha icyenda, banyura mu misozi ihanamye bagiye gushyira ameza y’ibitabo ahari kubera imurikagurisha mu mugi wa Suai, muri Timoru y’i Burasirazuba. Abasuraga ayo meza y’ibitabo batangazwaga no kubona ibitabo by’imfashanyigisho za Bibiliya mu ndimi 12 zo muri icyo gihugu, kubera ko nta bitabo bikunze kuboneka muri izo ndimi. Umugore umwe yabonye agatabo maze ariyamirira ati “kari mu rurimi rwanjye!” Bwari ubwa mbere asomye igitabo cyanditse mu rurimi rwe rw’ikibunaki. Mu minsi ine gusa, abo babwiriza batanze ibitabo n’udutabo 4.571, kandi hari abantu benshi babasabye ko bazabasura mu ngo zabo. Benshi muri bo bwari ubwa mbere bahuye n’Abahamya ba Yehova. Abana bamaraga amasaha menshi bicaye bareba videwo za Kalebu zifite umutwe uvuga ngo Ba incuti ya Yehova mu rurimi rw’igitetuni dili. Hari abana bafashe mu mutwe indirimbo zo muri izo videwo bakaziririmba bishimye.
“Ni byo abanyeshuri bari bakeneye”
Abamisiyonari bitwa Brian na Roxanne basabye uruhushya rwo gushyira akagare k’ibitabo kuri kaminuza yo ku kirwa cya Palau. Babonanye n’umuyobozi mukuru w’iyo kaminuza bamwereka videwo yo ku rubuga rwa jw.org isobanura umurimo wacu wo kubwiriza mu ruhame. Nanone bamusigiye ibitabo bateganyaga kuzajya bashyira kuri ako kagare. Uwo muyobozi yabwiye Brian na Roxanne ko bagombaga kujya kureba umuyobozi ushinzwe imibereho y’abanyeshuri. Bamaze kubonana na we, bababwiye ko nanone bagombaga kubonana n’umuyobozi wungirije w’iyo kaminuza.
Brian agira ati “twagiranye ikiganiro gishimishije n’uwo muyobozi, ariko atubwira ko dusubira mu biro by’umuyobozi mukuru wa kaminuza, batubwira ko tugomba kwandika ibaruwa dusaba uburenganzira bwo gushyiraho akagare k’ibitabo. Twumvaga ducitse intege kuko basaga n’abaducuragiza, ariko twanditse iyo baruwa.”
Brian na Roxanne bagiye kureba umuyobozi wungirije wa kaminuza ku ncuro ya kabiri, ariko bari biteze ko ari bubahakanire. Brian agira ati “twaratangaye cyane igihe uwo muyobozi yavugaga ko yasomye ibitabo twari twamusigiye kandi akavuga ko byari byiza cyane. Yavuze ko ibyo ari byo abanyeshuri bari bakeneye.” Yahise aduha uruhushya.
Brian akomeza agira ati “umuyobozi ushinzwe imibereho y’abanyeshuri yatubwiye ko ku cyumweru haba hari imodoka ijyana abanyeshuri bacumbikirwa n’ikigo aho bashaka gusengera. Hanyuma yagize ati ‘nibashaka kujya gusengera iwanyu tuzabazana.’ Jye na Roxanne twaratangaye cyane. Baduhaye uruhushya kandi bari biteguye kuzana abanyeshuri ku Nzu y’Ubwami.”
Brian na Roxanne bashyize akagare k’ibitabo kuri kaminuza, maze ku munsi wa mbere batanga ibitabo 65, amagazeti 8 n’udutabo 11. Nanone bagiranye n’abanyeshuri ibiganiro bishimishije. Umuyobozi wungirije wa kaminuza n’ushinzwe imibereho y’abanyeshuri barababwiye ngo bazagaruke.
Barebera videwo zacu mu iduka
Lipson uba kuri Beteli yo mu Birwa bya Salomo yari atashye avuye kubwiriza. Yanyuze ku iduka maze yumva indirimbo y’Ubwami. Yagize amatsiko maze yinjira muri iryo duka. Yatangajwe nuko yasanzemo abantu benshi barimo abana n’abantu bakuru, bareba videwo y’indirimbo ya 55 ivuga ngo “Ubuzima buzira iherezo burabonetse,” yakuwe mu ruhererekane rwa videwo zitwa Ba incuti ya Yehova. Iyo ndirimbo irangiye, nyir’iduka yaravuze ati “mfite n’indi videwo nshaka kubereka.” Yabashyiriyemo videwo ivuga ngo Ntukibe. Irangiye, yihanangirije abari aho bose ko batagomba kwiba mu iduka rye.
Kubera ko abantu bari bamaze kuba benshi mu iduka baje kureba iyo videwo, nyir’iduka yarababwiye ati “ngiye kubumvisha indirimbo nkunda cyane.” Yongeye gushyiramo indirimbo ya 55. Hanyuma yaberetse videwo zo mu rurimi ruvugwa mu Birwa bya Salomo, ivuga ngo Kuki ukwiriye kwiga Bibiliya? n’indi ivuga ngo Kwiga Bibiliya bikorwa bite?
Abantu bake bo ku Birwa bya Salomo ni bo bakoresha interineti kubera ko ihenze kandi ntiboneke hose. Nyamara uwo mucuruzi nubwo atari Umuhamya wa Yehova, abiba imbuto z’ukuri yereka abaza mu iduka rye videwo zacu.
Yabonye izina ry’Imana mu gitabo
Hari umugabo n’umugore we bakunda kubwiriza kuwa mbere bakoresheje akagare k’ibitabo, mu gace ka Nouméa mu murwa mukuru wa Nouvelle-Calédonie. Umunsi umwe, hari umugore wegereye ako kagare yikandagira, afata igitabo Ni iki mu by’ukuri Bibiliya yigisha? nta jambo avuze. Nyuma y’iminota 30 yagarutse afite icyo gitabo. Yabwiye abo babwiriza ati “ibi namwe mwarabibonye?” Yarambuye icyo gitabo abereka izina rya Yehova, arababwira ati “iri ni izina ry’Imana! Nari maze igihe nkora ubushakashatsi mu masomero nshaka gusobanukirwa ukuri ku byerekeye Imana. Ariko nafashe igitabo cyanyu, njya mu modoka, nkirambuye mpita mbona izina ry’Imana Yehova. Numvise ngomba kugaruka nkabashimira.” Abo babwiriza bagiranye n’uwo mugore ikiganiro gishimishije, maze bamwereka umugereka uri mu gitabo Icyo Bibiliya yigisha uvuga ngo “Uko izina ry’Imana rikoreshwa n’icyo risobanura.” Uwo mugore yababwiye ko yifuzaga kubanza gukora ubushakashatsi mu isomero, ariko ko noneho yari azi aho akagare kaba kari kuwa mbere.

robotstxt: allowed

filter: keep


text:
IBINTU BY’INGENZI BYABAYE MU MWAKA USHIZE
Iteraniro rishya ry’Umurimo n’Imibereho ya Gikristo
MU NAMA ngarukamwaka y’umuryango wa Watch Tower Bible and Tract Society of Pennsylvania yabaye ku itariki ya 3 Ukwakira 2015, Anthony Morris wo mu Nteko Nyobozi yatangaje ko amateraniro y’Ishuri ry’Umurimo wa Gitewokarasi, Iteraniro ry’Umurimo n’Icyigisho cya Bibiliya cy’Itorero, yari agiye gusimburwa n’Iteraniro ry’Umurimo n’Imibereho ya Gikristo. Umuvandimwe Morris yavuze ko Umurimo Wacu w’Ubwami wari gusimburwa n’agatabo k’amapaji umunani kitwa Agatabo k’Iteraniro ry’Umurimo n’Imibereho ya Gikristo. Ako gatabo kaba karimo gahunda y’amateraniro ya buri cyumweru n’amashusho afasha umuntu gusobanukirwa neza ibyo yasomye muri Bibiliya.
Iryo teraniro rishya rigizwe n’ibyiciro bitatu by’ingenzi:
Ubutunzi bwo mu Ijambo ry’Imana. Muri iki cyiciro, habanza disikuru y’iminota icumi, iba ishingiye ku byasomwe muri Bibiliya muri icyo cyumweru no ku mashusho aba ari mu gatabo k’iteraniro ry’umurimo. Hakurikiraho ikiganiro cy’iminota umunani cyo “Gucukumbura ibintu by’agaciro byo mu Ijambo ry’Imana.” Abateranye basubiza ibibazo bishingiye ku byasomwe muri Bibiliya muri icyo cyumweru. Icyo kiganiro gikurikirwa no gusoma Bibiliya mu minota ine.
Jya urangwa n’ishyaka mu murimo wo kubwiriza. Muri iki cyiciro, abanyeshuri batatu bagaragaza uko waganira n’umuntu ku ncuro ya mbere, uko wasubira gusura n’uko wayobora icyigisho cya Bibiliya.
Imibereho ikwiriye Abakristo. Iki cyiciro kigaragaza uko twashyira mu bikorwa amahame ya Bibiliya. Nanone tugira Icyigisho cya Bibiliya cy’Itorero mu bibazo n’ibisubizo.
Ababwiriza bo hirya no hino ku isi, bishimira iyo myitozo baherwa muri ayo materaniro. Umuvandimwe wo muri Ositaraliya yaranditse ati “Iteraniro ry’Umurimo n’Imibereho ya Gikristo ni ryiza cyane! Ibyo twigamo bihuje n’ibyo tuba dukeneye mu buzima bwa buri munsi, kandi ibyerekanwa biba byoroshye. Iryo teraniro ntiriturambira, kuko ibiganiro biba ari bigufi, bigusha ku ngingo kandi bishishikaje, cyane cyane za videwo n’ibiganiro abana bagiramo uruhare.”
Inteko y’Abasaza y’itorero ryo mu Butaliyani yaranditse iti “iteraniro rishya, ryatumye twese turushaho gutegura tubyitondeye, kandi ibyo byatumye turushaho kwigisha neza. Iri teraniro ni ikindi kimenyetso kigaragaza neza ko Yehova akomeje kunonosora uburyo akoresha yigisha ubwoko bwe. Umubwiriza ufite imyaka 15 yaravuze ati ‘mbere amateraniro yarandambiraga. Ariko iri teraniro rishya ryo ndikurikira bitangoye kandi no kuritegurira mu rugo biranyorohera.’”
Umugabo n’umugore bo muri Otirishiya baranditse bati “gusomera hamwe Bibiliya n’umukobwa wacu w’imyaka icumi byajyaga bitugora. Ariko icyiciro cy’‘Ubutunzi bwo mu Ijambo ry’Imana,’ cyadushishikarije gusubiza mu materaniro. Ubu twese twishimira gusomera hamwe Bibiliya buri cyumweru. Iyo tubonye ukuntu umukobwa wacu akomeje kugira amajyambere, biradushimisha cyane.”
Ines wo mu Budage yagize ati “nsigaye nshimishwa no gutegura amateraniro kandi ngatekereza ku byo nize. Ubu nsigaye nkora ubushakashatsi kandi mfitanye na Yehova ubucuti bukomeye. Isi ya Satani iratunaniza, ikaduhabya ariko amateraniro ansubizamo intege, ngakomeza gushikama.”
Abagize amatorero yo mu Birwa bya Salomo bakunda cyane iryo teraniro rishya, kandi bakora ibishoboka byose ngo ribagirire akamaro. Amatorero menshi ari mu byaro bitagira amashanyarazi cyangwa interineti kandi abavandimwe baho bafite ubuzima buciriritse. None se bakura he videwo zikoreshwa mu materaniro n’ibikoresho byo kuzireba? Ababwiriza bo mu itorero ryo ku kirwa cya Malaita, bishyize hamwe bagurisha imbuto z’imikindo. Amafaranga babonye bayaguze igikoresho cyerekana videwo gikoreshwa n’izuba. None se videwo bazikura he? Buri kwezi, abavandimwe bajya mu gace bashobora kubonamo interineti bagakura videwo ku rubuga, maze bakaziha abagize itorero.
Hari umuvandimwe wo muri Amerika wavuze ati “kwiga ibintu ndeba biranyorohera. Nari maze imyaka isaga 40 ngorwa no gusoma kandi byansabaga gusoma ibintu incuro nyinshi kugira ngo mbashe kubisobanurira undi. Ni yo mpamvu nifuzaga gushimira Inteko Nyobozi kubera videwo itugezaho. Videwo zivuga incamake ya buri gitabo cya Bibiliya ni nziza cyane. Amafoto aba ari mu gatabo k’iteraniro ry’umurimo, ni yo nari nkeneye rwose! Sinshidikanya ko Yehova yabahaye imigisha kubera ibyo mukorera ubwoko bwe. Mwarakoze cyane rwose.”


text:
ISOMO RYA MBERE
Umuhanuzi Mika (Mik 7, 14-15.18-20)
Umuhanuzi Mika asenga agira ati 14«Uhoraho, ragira umuryango wawe n’inkoni yawe, ari wo bushyo wahaweho umurage, busigaye ari bwonyine rwagati mu ishyamba ry’inzitane, maze burishe muri Bashani n’i Gilihadi nk’uko byahoze kera! 15Wongere utugaragarize ibitangaza, nk’iby’igihe utuvanye mu gihugu cya Misiri! 18Mbese wagereranywa n’iyihe Mana, wowe wihanganira icyaha, ukirengagiza ubugome? Urukundo ugirira udusigisigi tw’umuryango wawe rutuma udakomeza kuwurakarira, ahubwo ugashimishwa no kutugirira impuhwe. 19Tugaragarize bundi bushya impuhwe zawe, unyukanyuke ibicumuro byacu, kandi ibyaha byacu byose ubirohe mu nyanja! 20Yakobo uzamugaragarize ubudahemuka bwawe, na Abrahamu umwereke ineza yawe, nk’ uko wabirahiye abasekuruza bacu kuva mu bihe bya kera.
ZABURI (Zab 103 (102),1-2,3-4,9-10,11-12)
Inyik/ Singizwa Nyagasani, Mana yuje impuhwe n’ibambe!
Mutima wanjye, singiza Uhoraho,
n’icyo ndi cyose gisingize izina rye ritagatifu ,
Mutima wanjye, singiza Uhoraho,
kandi ntiwibagirwe na kimwe mu byo yaguhaye!
We ubabarira ibicumuro byawe byose,
akakuvura indwara zawe zose ;
we warura ubugingo bwawe mu mva,
akagutamiriza ubutoneshwe n’impuhwe.
Ntatongana ngo bishyire kera,
Ntarwara inzika ubuziraherezo;
Ntaduhana bihwanye n’ibicumuro byacu,
Ntatwihimura akurikije amafuti yacu.
Uko ijuru ryisumbuye kure hejuru y’isi,
Ni ko impuhwe ze zisagiranira abamutinya;
Uko uburasirazuba butandukanye n’uburengerazuba,
Ni ko adutandukanya n’ibicumuro byacu.
IBANGONDIRIMBO RIBANZIRIZA IVANJILI (1Yh 4, 16 ; 3, 20)
Nyagasani, Ijambo ryawe ni ukuri,
n’itegeko ryawe rikaba agakiza.
Twebwe twamenye urukundo Imana yatugaragarije:
Tuzi ko Imana isumba kure umutima wacu.
Nyagasani, Ijambo ryawe ni ukuri,
n’itegeko ryawe rikaba agakiza.
+IVANJILI
Luka (Lk 15, 1-3. 11-32)
Muri icyo gihe, 1abasoresha n’abanyabyaha basanga Yezu bose, bashaka kumwumva. 2Abafarizayi n’abigishamategeko batangira kwijujuta bavuga bati «Uyu muntu ko yakira abanyabyaha akanasangira na bo!»
3Nuko Yezu abacira uyu mugani ati 11«Umugabo yari afite abahungu babiri. 12Umutoya abwira se ati ‘Dawe, mpa umunani ungenewe.’ Nuko se abagabanya ibye. 13Hashize iminsi mike, umutoya akoranya ibye byose, ajya mu gihugu cya kure. Nuko ahatagaguriza ibye yibera mu maraha. 14Amaze kubitsemba byose, muri icyo gihugu hatera inzara ikaze, nuko aratindahara. 15Ni bwo agiye gusaba akazi umuturage w’icyo gihugu, amwohereza kuragira ingurube mu isambu ye. 16Yifuzaga kuba yahemburwa n’ibishishwa ingurube zaryaga, ariko ntihagire ubimuha. 17Bigeze aho aribwira ati ‘Nyamara se kwa data hari abakozi bangana iki barya bakanabisigaza, naho jyewe nicirwa n’inzara hano! 18Reka mpaguruke nsange data mubwire nti : Dawe, nacumuye ku Mana no kuri wowe. 19Singikwiriye kwitwa umwana wawe, none ngira nk’umwe mu bakozi bawe.’ 20Nuko arahaguruka asanga se. Akiri kure, se aramurabukwa yumva impuhwe ziramusabye. Ariruka ajya kumugwa mu nda, aramuramutsa amusomagura. 21Nuko umwana aramubwira ati ‘Dawe, nacumuye ku Mana no kuri wowe, singikwiriye kwitwa umwana wawe.’ 22Naho se abwira abagaragu be ati ‘Vuba, muzane ikanzu nziza cyane muyimwambike, mumwambike n’impeta mu rutoki n’inkweto mu birenge. 23Muzane ikimasa cy’umushishe mukibage, turye twishime, 24kuko uyu mwana wanjye yari yarapfuye, none yazutse ; yari yarazimiye, none yatahutse!’ Nuko batangira kwishima.
25Icyo gihe umwana we w’imfura yari mu murima. Arahinguka, ageze hafi y’urugo yumva baririmba, umudiho ari wose. 26Nuko ahamagara umwe mu bagaragu, amubaza ibyo ari byo. 27Undi aramusubiza ati ‘Ni murumuna wawe wagarutse; none so yabaze ikimasa cy’umushishe, kuko yamubonye ari mutaraga.’ 28Aherako ararakara, yanga kujya mu rugo. Se arasohoka, aramuhendahenda ngo aze 29Nuko abwira se ati ‘Reba imyaka yose maze ngukorera : nta n’itegeko ryawe na rimwe ndengaho, nyamara ntiwigeze umpa n’agahene ngo ngasangire n’incuti zanjye. 30None uriya muhungu wawe wagarutse amaze kumarira ibintu byawe mu ndaya, ube ari we ubagishiriza ikimasa cy’umushishe!’ 31Nuko se aramusubiza ati ‘Mwana wanjye, wowe iteka tuba turi kumwe, kandi ibyanjye byose ni ibyawe. 32Ariko byari ngombwa rwose ko dukora umunsi mukuru, tukishima, kuko uriya muvandimwe wawe ureba yari yarapfuye none yazutse, yari yarazimiye none yatahutse!’»


text:
minisitiri w’uburezi arasura akarere ka Burera tariki ya 11/05/2012
Ubuyobozi bw’akarere ka Burera buratangaza tariki ya 11/05/2012 Minisitiri w’uburezi Dr Vincent Biruta azasura akarere ka Burera, aho azasura ibikorwa bitandukanye bikorerwa muri ako karere.
Sembagare Samuel, umuyobozi w’akarere ka Burera, yadutangarije ko minisitiri w’uburezi mbere y’uko asura bimwe mu bikorwa byo muri ako karere, azagirana ikiganiro n’abayobozi b’akarere, bakazamumurikira aho bageze mu mihigo.
Nyuma yo kuganira n’abayobozi b’akarere ka Burera, biteganyijwe ko minisitiri w’uburezi azasura ahakorera ikigo cy’igihugu gishinzwe ubuhinzi n’ubworozi (RAB) gikorera mu murenge wa Rwerere ho mu karere ka Burera nk’uko Sembagare abisobanura.
Akomeza avuga ko nava mu murenge wa Rwerere aho azaba amaze gusura ibikorwa bitandukanye birimo n’amashuri, azahita ajya mu murenge wa Butaro aho azasura ibitaro bya Butaro ndetse n’amazu y’abasigajwe inyuma n’amateka bacanirwa n’umuriro ukomoka ku zuba.
Dr Vincent Biruta biteganyijwe ko azasura umurenge wa Kivuye wo mu karere ka Burera, aho azasura ibikorwa bitandukanye birimo umudugudu w’amazu 108, amaterasi y’indinganire ari gukorwa ya hegitari 80 (80ha) ndetse n’isoko rya Kivuye.
Minisitiri w’uburezi kandi azasura VUP iri gukora amaterasi mu murenge wa Gatebe ndetse n’ikigo nderabuzima cyo mu murenge wa Bungwe, ari naho azasoreza urugendo rwo gusura akarere ka Burera kuri uwo munsi.
Minisitiri w’uburezi, Dr Vincent Biruta, yaherukaga gusura akarere ka Burera by’umwihariko tariki 28/02/2012 mu rwego rwo kureba aho kageze mu iterambere. Yaje kandi mu karere ka Burera tariki ya 08/03/2012 ubwo hizihizwaga umunsi mpuzamahanga w’abari n’abategarugiri.
Minisitiri w’uburezi asura akarere ka Burera akenshi kubera ko muri Guverinoma ariwe ushinzwe kugakurikirana.


text:
Nyaruguru: Batewe ipfunwe no gusubira inyuma mu mihigo
Ubuyobozi bw’akarere ka Nyaruguru buratangaza ko abakozi bose b’ako karere batewe ipunwe n’umwanya wa 17 akarere kabonye mu mihigo y’umwaka wa 214-2015, kqvuye ku mwanya wa 9.
Umuyobozi w’akarere ka Nyaruguru Habitegeko Francois ubwo yasinyanaga imihigo y’umwaka wa 2015-2016 n’imirenge ndetse n’abafatanyabikorwa kuri uyu wa 18 Kanama,yavuze ko kuba akarere karavuye ku mwanya wa 9 kakaza ku mwanya wa 17, bigaragaza ko byose bishoboka, kandi ko buri karere kose gakora gaharanira kuza mu myanya ya hafi.
Yagize ati:“Ngirango mwabonye ko byose bishoboka. Kuva ku mwanya wa 29 mu mihigo yabanje tukaza ku mwanya wa 9, hanyuma tukawuvaho tugasubira ku mwanya wa 17! Ubu dusubiye inyuma gato kugirango dusimbuke kurushahoâ€.
Uyu muyobozi kandi yavuze ko n’ubwo abayobozi bakora baharanira gusimbuka ngo bave ku mwanya bavuga ko utabashimishije, ngo bagomba kwibuka ko ari ugusimbuka basimbukanye n’abaturage babo.
“Ariko mwibuke ko tugomba gusimbuka dusimbukanye n’abaturage bacu, kuko nusimbuka ukabasiga uzagaruka inyuma kubareba cyangwa ugende ugiyeâ€.
Umuyobozi w’akarere kandi avuga ko umwanya bagize n’ubwo utabanejeje kuko ngo atariwo bari biteze, ngo byabahaye isomo ko bagomba gukora cyane kugirango ubutaha bazongere bagaruke mu myanya ya hafi.
Bamwe mu baturage baganiriye na Kigali Today nabo bavuga ko umwanya wa 17 utabashimishije kuko ngo atariwo bari biteze, gusa bakavuga ko byaberetse ko hari imbaraga bagomba kongera ku ruhare bagiraga mu ishyirwa mu bikorwa ry’imihigo.
“Yewe jye byarantunguye kuko nabonaga n’aba mbere twababa. Cyakora byanyeretse ko na nyina w’undi abyara umuhungu, tukaba tugiye gukora ibishoboka byose nk’abaturage tugaharanira kugaruka nibura mu myanya 10 ya mbere nk’aho twahoze‖ umwe mu baturage.
Mu mihigo y’umwaka wa 2012-2013, akarere ka Nyaruguru kari kabaye aka 29.Mu mwaka ukurikiyeho kavuye kuri uwo mwanya kaba aka 9, none ubu kabaye aka 17.


text:
Bimwe kubyo waba wibaza ku ngagi
Mu guhe mu Rwanda buri mwaka hashyizweho umunsi wo kwita izina abana b’ingagi baba baravutse, bamwe mu bantu bagenda bibaza impamvu y’ibi ndetse n’igituma izi nyamaswa zikomeje guteteshwa hibazwa itandukaniro ryazo n’izindi nyamaswa ziboneka mu Rwanda.
Ni muri urwo rwego twashatse kubavira imuzi amwe mu mateka y’ingagi, ubuzima bwazo, uko zibaho, uko zororoka akamaro zifite ndetse n’ibindi. Ingagi ni zimwe mu nyamanswa nini zizwiho kwitonda cyane, izi nyamanswa z’ingagi zikunze kugaragara (...)
Mu guhe mu Rwanda buri mwaka hashyizweho umunsi wo kwita izina abana b’ingagi baba baravutse, bamwe mu bantu bagenda bibaza impamvu y’ibi ndetse n’igituma izi nyamaswa zikomeje guteteshwa hibazwa itandukaniro ryazo n’izindi nyamaswa ziboneka mu Rwanda.
Ni muri urwo rwego twashatse kubavira imuzi amwe mu mateka y’ingagi, ubuzima bwazo, uko zibaho, uko zororoka akamaro zifite ndetse n’ibindi.
Ingagi ni zimwe mu nyamanswa nini zizwiho kwitonda cyane, izi nyamanswa z’ingagi zikunze kugaragara cyane ku mugabane wa Afurika, ndetse inyinsi zikaba ziba mu Rwanda muri Pariki y’Ibirunga mu Majyaruguru y’u Rwanda.
Amakuru dukesha enchantedlearning.com avuga ko n’ubwo abantu benshi bakunze kuvuga ko ingagi ishobora kuba ari inyamanswa y’inshotoranyi cyangwa ingome, ariko siko bimeze kuko akenshi irangwa n’ubwitonzi ndetse ikaba n’inyamahoro.
Kubera ko ibice ingagi zituramo bigenda bigabanuka ,ni nako usanga nazo zigenda ziba mubuzima buzikoreye.
Imitere y’ingagi
Ingagi ifite amaboko mareramare aho usanga asumba amaguru yayo kandi ifite igihimba cyinini cyane cyigizwe n’amabere manini ku ngore.
Ubwoya bw’ingagi ndetse n’uruhu rwayo.
Ingagi itwikiriwe n’ubwoya hafi kumubiri wose keretse ku ntoki zayo, hagati mu kiganza cyayo, ku isura yayo ndetse no ku maboko yayo aho ahurira n’umubiri no munsi y’ikirenge cyayo.
Umutwe w’ingagi.
Ingagi ni imwe mu nyamanswa ifite umutwe munini kandi muremure nk’uko bikunze kugaragara ku ngagi z’ingore. Ingagi kandi igizwe n’amatwi mato cyane ndetse n’amaso mato yirabura, izwiho kuba itagira umurizo nk’izindi nyamanswa.
Amenyo y’ingagi ni 32, ifite ibijigo binini n’amenyo yayo ni manini, kimwe nk’umuntu kandi Ingagi ifite ingoyi zikikije amaso yazo.
Ingagi ifite imitekereze nk’iy’abantu irimo nko kumva, kureba, guhumeka, kumenya uburyohe bw’ikintu runaka, ndetse no gufata ibintu nk’uko kubantu biteye.
Amaboko y’ingagi ndetse n’amaguru yazo
Amaboko y’ingagi usanga nta tandukaniro afite ugereranyije n’ay’abantu, ifite intoki eshanu kandi ugasanga zitandukanye nkuko ku bantu biteye. Ikirenge cy’ingagi kigizwe n’amano manini agera kuri atanu aho ishobora gukora ibintu bitandukanye ikoresheje amaboko cyangwa amaguru.
Umubyimba w’ingagi
Ingabi z’ingabo usanga akenshi ari nini cyane kurusha iz’ingore, kuburyo usanga ingabo ikubye mu bunini ibgore inshuro zigera kuri ebyiri mu burebure bwayo.
Ingore ishobora kugeza ku buburebure bungana na metero 1.4, ndetse n’uburemere bushobora kugera ku biro 90, mugihe iy’ingabo ishobora kugira metero zigera kuri 1.7, kandi ikagira uburemere bungana n’ibiro 180 bityo ukabona ko ikubye kabiri ingagi y’ingore.
Imibereho y’ingagi
Ingagi zitungwa n’ibikomoka ku biti aho usanga zirya ibiryo byazo igihe cy’amanywa, nko kurya amababi y’ibiti n’imbuto zabyo. Abahanga batangaza ko ingagi zishobora kuba zirya amoko y’ibiti agera kuri magana abiri, zizwiho kandi kuba zirya imiswa akenshi ziba zivanye mu migina, mu minywere yazo ingagi zinkunze kunywa amazi mu rwego rwo kwimara inyota kandi ikigereranyo cy’ibyo ingagi ishobora kurya ku munsi gishobora kugera ku biro 50 ku ngagi nkuru.
Ingagi yumvikana n’abantu
Rimwe na rimwe ingagi zishobora kumvikana n’abantu biciye mu marenga. Ingagi burya ntabwo zikunda kwengeranya kuko zishobora no kubanira izindi nyamaswa mu mahoro.
Mu gihe cy’amanywa ingagi zishobora kuba ziri mu matsinda atandukanye aho zava kuri esheshatu kugeza kuri zirindwi, muri aya maysinda haba harimo ingabo ndetse n’ingore tutanibagiwe n’abana bazo ariko mu gihe bakuze mo bajya kwikorera ayabo matsinda.
Mu burambe bw’ingagi iyo irinzwe ahari abantu ishobora kugeza ku myaka 50 y’ubukure mu gihe nyamara iyo ibana n’izindi nyamashwa ishobora kugeza ku myaka 35 gusa.
Ingagi zitura ahantu hamwe zitimuka n’ubwo akenshi ziturira mu ishamba ririmo ibititi. Izi nyamaswa kandi zikunda gutura ahantu harangwa n’imvura, mubice bigizwe by’imisozi ndetse n’ahantu hagizwe n’ibishanga.
Amoko y’ingagi zitandukanye kuri ubu aracyaboneka mu bice bitandukanye by’imisozi miremire nko muri Cameroon, Republika ya Central Africa, muri Gabon, Congo Kinshasa, mu Rwanda ndetse no muri Uganda, aho usanga zitura kubutumburuke bungana na metero 1,650 kugeza kuri metero 3,800.
Igihe ingagi ibyarira
Ingagi ishobora kubyara igeze kumyaka 10 kugera kuri 12, iy’ingore ishobora kubyarira hagati y’amezi 8 ndetse 9.5 kandi ibyara inshuro eshatu gusa mu buzima bwayo. Icyana cy’ingagi gito gishobora kugira hagati y’ikiro 1.4 kugera kukiro 1.8 n’ukuvuga hafi icyakabiri cy’umwana w’umuntu wavutse. Ingagi y’ingore kandi yita ku mwana wayo mugihe akiri muto.
Icyana cy’ingagi gishobora kwiga kugenda mugihe cy’amezi abiri gusa bitandukanye cyane n’abantu, ndetse gishobora kugenda mugihe cyitageze no kumezi 9.
Kubungabunga ingagi bihagaze bite?
Kugeza kuri ubu bigaragara ko ubwoko bw’ingagi bugenda bugabanuka akenshi bitewe n’intambara zigenda zibasira ibihugu byinshi cyane cyane ku mugabane w’Afurica. Abahanga bagaragaza ko ingagi zigera ku 50,000 zikigarara kumugabane w’Afurika.
Inyinshi muri izi ngagi ni izituruka mu Burengerazuba bw’Isi. Bigaragara ko hari gusa ingagi zo mu misozi mireremire zigera kuri 800 gusa izirenga cyimwe cya kabiri zibarizwa mu Rwanda, naho izigera ku 2,500 akaba ari izo mu misozi migufi yo mu Burasirazuba bw’Isi.
Ku ruhande rw’ u Rwanda ho Pariki y’Ibirunga iherereye mu Majyaruguru y’u Rwanda niho kugeza ubu habarizwa ingagi zo mu misozi miremire, iyi Pariki ihana imbiri n’ibihugu bya Uganda ndetse na Congo Kinshasa ariko ingagi nyinshi ziri ku ruhande rw’u Rwanda.
Ubwiyongere bw’izi ngagi ku ruhande rw’u Rwanda buterwa no kubungabunga izi nyamaswa zari zigeze mu marembera, no kuba mu guhera mu mwaka w’2005 kugeza ubu, buri mwaka Leta yarashyizeho umunsi wo kwita izina abana b’ingagi mu buryo bwo gushishikariza Abanyarwanda ndetse n’abanyamahanga kumenye ibyiza by’ingagi.
Kwita kuri izi nyamanswa bigaragara ko bifatiye runini igihugu cy’u Rwanda ndetse n’Abanyarwanda tutaretse n’abanyamahanga besnhi baza gusura u Rwanda bagenzwa no kwihera ijisho izo nyamaswa zenda gusa n’abantu.
Muri rusange nk’uko bigaragazwa n’Ikigo Gishizwe Iterambere mu Rwanda (RDB) mu mwaka wa 2010 u Rwanda rwabonye akayabo k’amafaranga angana na million 200 z’amadorari y’Amanyamerika aturutse mu bukerarugendo bwo gusura ingagim, naho mu mwaka w’2011 u Rwanda rwabonye amafaranga angana na million 257 z’amadorari y’Amerika .
Foto:genewikiplus
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Batoraguye uruhinja mu musarane wa metero 15 z’ubujyakuzimu
Abaturage bo mu mudugudu wa Rwanza, mu murenge wa Nyamata, muri Bugesera, batoraguye uruhinja mu musarane uri gucukurwa babura uwarutayemo.
Byabaye ku mugoroba wo ku itariki ya 09 Ukwakira 2016.
Urwo ruhinja barusanze mu musarane wa metero 15 z’ubujyakuzimu barimo gucukura mu nzu itaruzura; nkuko umunyamabanga nshingwabikorwa w’akagari ka Kayumba, Bankundiye Chantal abisobanura.
Agira ati “Abaturage batuye aho bahise badutabaza maze k’ubufatanye na Polisi n’abaturage uwo mwana yaje gukurwa muri uwo mwobo agihumeka, tukaba twamujyanye mu bitaro bya ADEPR Nyamata akaba arimo kwitabwaho n’abaganga”.
Uyu muyobozi avuga ko uwataye uwo mwana ataramenyekana. Bari gukorana n’inzego z’umutekano n’abaturage kugirango barebe ko uwo mubyeyi yafatwa.
Umuyobozi bw’ ibitaro bya ADEPR Nyamata, Dr. Rutagengwa Alfred avuga ko uwo mwana nta kibazo yagize. Kuri ubu ari mu cyuma kimwongerera ubushyuhe.
Ibitaro nabyo byamushakiye amata ahabwa abana bakivuka, akaba ariyo arimo guhabwa.
Agira ati “Tugiye kuvugana n’ubuyobozi bw’Akarere ka Bugesera maze turebe umuryango wakwakira uwo mwana, kuko atakomeza kuba hano mu bitaro”.
Ubuyobozi bwa Polisi mu Karere ka Bugesera buragira inama abakobwa n’abagore ko aho kugira ngo bajye babyara abana maze babajugunye ahubwo bazajya bareka kubyara.
Ingeso yo kubyara abana bakabajugunya irasa n’iyeze mu murenge wa Nyamata kuko mu mezi atatu ashije harabarurwa abana bane bamaze gutoragurwa batawe n’ababyaye.
Ibitekerezo ( 8 )
Umuntu nkuwo ntimukamutindeho,nta rukundo n’impuhwe afite.
Azabona ishyano.icyo cyaha ni sakirirego.
mbega umugome uhetse umugomo mana umurebe azafatwe ahanwe byintangarygero
ariko nkaba bantu kuki Imana ibaha urubyaro koko nkubu agize ibyago ntazongere kubyara ntiyazicuza
Biblia yari yarahanuye ko mu munsi y’imperuka abantu bari kwanga ababo! Mumureke azabiryora arimbuke abure ubuzima bw’iteka.
iyonkozi yikibi ishakishwe ihanwe kbs Police nikorane ubwenge.
uwo mugore ni umugome mubi cyane.
inama nagira abagore nabakobwa nuko bakwifungisha aho kubyara abo guhotora. cg ntibibambaze kubagabo
mbega ubugome!!azafatwa twizerimana
abagome baracyarihokoko!!?


text:
Timote
Timote yabaye umwigishwa w’indahinyuka wa Mutagatifu Pawulo. Bahuriye ubwa mbere i Lystre iwabo wa Timote, aho Pawulo yamusanze aje kuhigisha. Nyuma Pawulo ahagurutse, yamushyize mu bafasha be yari atangiye gutora n’ubwo yabonaga akiri muto bwose. Kuva ubwo yaherekeje Pawulo mu ngendo ze zose, baba inshuti magara basangira akabisi n’agahiye. Aho amariye kuba umugabo, yamutumye henshi kumwunganira mu gukomeza ukwemera mu bakristu. Yandikiye Abakorinti ibaruwa ababwira ati: «Mboherejeho Timote, umwana wanjye w’inkoramutima, kandi indahemuka muri Nyagasani, uzabibutsa inzira zanjye muri Kristu » (1 Kor 4,17). Na Timote ubwe, Pawulo yamwandikiye amabaruwa abiri, avuga imibereho y’umukristu nyawe. Yakomeje kumubera umufasha w’imena, amubera inkingi ikomeye mu mirimo ye yo kwamamaza Inkuru Nziza. Timote yabaye Umwepiskopi wa Efezi, ari naho yaguye ahowe Imana.
Tito Umwepiskopi
Tito yari Umugereki, akaba yaravukiye i Antiyokiya. Aho amariye kumenyana na Mutagatifu Pawulo, yamutoye mu bafasha be. Amugira rero intumwa ye ku bavandimwe, akabagira inama, agakiranura imanza zabo akurikije ubutumwa bwa Pawulo. Ni nawe Pawulo yashinze gutangiza Kiliziya y’ahitwa Kreti, anayibera umuyobozi. Pawulo yamwandikiye ibaruwa nziza, amugira inama amubwira ati: «Jya ushishikaza n’abasore ngo bashyire mu gaciro. Nawe ubwawe kandi jya ubabera urugero rwiza mu byo bakora byose: haba mu nyigisho ziboneye, haba se mu kwiyubaha, cyangwa mu magambo aboneye kandi adahinyuka; bityo umubisha azabure ikibi yatuvugaho, maze amware» (Tito 2, 6-8). Hanyuma rero akomerezaho amwigisha uburyo bwo gukomeza gushishikariza Ijambo ry’Imana agira ati: «N’abakecuru ni uko, na bo bagomba kwifata nk’uko bikwiriye abatagatijujwe: nibirinde amazimwe no gutwarwa n’akayoga, ahubwo bajye batoza abandi ingeso nziza; bityo bigishe abagore bakiri bato gukunda abagabo babo n’abana babo, banabatoze kwitonda, kwirinda ingeso mbi, kwita ku by’ingo zabo, kugwa


text:
ISOMO RYA MBERE
Igitabo cy'Umuhanuzi Yeremiya (Yer 33, 14-16)
14Igihe kiregereje - uwo ni Uhoraho ubivuze - maze nzuzuze amasezerano nagiriye umuryango wa Israheli
n'uwa Yuda. 15Icyo gihe nyine, mu muryango wa Dawudi nzahagobora umumero, umwuzukuruza w'indahemuka, maze azaharanire ubutungane
n'ubutabera mu gihugu. 16Ubwo rero Yuda izarokorwa, Yeruzalemu iture mu mutekano. Dore izina bazita uwo mugi : Uhoraho ni we butabera bwacu.
ZABURI (Zab 25 (24), 4-5b, 8-9, 10.14)
Inyik/ Uhoraho, ni wowe umutima wanjye urangamiye,
Mana yanjye, ndakwiringiye.
Uhoraho, menyesha inzira zawe,
untoze kugenda mu tuyira twawe.
Nyobora mu kuri kwawe kandi ujye umbwiriza,
kuko ari wowe Mana nkesha umukiro wose.
Uhoraho agwa neza kandi ni indakemwa,
ni cyo gituma abanyabyaha abagarura mu nzira nziza.
Abiyoroshya abaganisha ku butungane,
abacisha make akabatoza kunyura mu nzira ye.
Amayira yose y'Uhoraho ni urukundo n'ubudahemuka,
akabigirira abakomera ku isezerano rye no ku mategeko ye.
Ibanga ry'Uhoraho ribwirwa abamutinya,
maze akabamenyesha isezerano rye.
ISOMO RYA KABIRI
Ibaruwa ya mbere Mutagatifu Pawulo Intumwa yandikiye Abanyatesaloniki (1Tes 3,12-13;4,1-2)
Bavandimwe, 3,12namwe Nyagasani arabongeremo kandi yuzuze urukundo mufitanye, n'urwo mufitiye abantu bose nk'uko natwe tubakunda.
13Nyagasani nakomeze imitima yanyu, igume mu butungane budahinyuka imbere y'Imana
Umubyeyi wacu, kugeza igihe Umwami wacu Yezu azaza ashagawe n'abatagatifu be bose. 4,lIkindi kandi bavandimwe, turabasaba tubinginga muri Nyagasani Yezu ngo mwifate ku buryo bushimisha Imana nk'uko twabibigishije; ni ko musanzwe mubigenza ariko noneho nimurusheho. 2Muzi kandi amategeko twabahaye muri Nyagasani Yezu ayo ari yo.
IBANGONDIRIMBO RIBANZIRIZA IVANJILI (Zab 85 (84), 8)
Alleluya Alleluya.
Uhoraho, twereke impuhwe zawe,
kandi uduhe agakiza kawe.
Alleluya.
IVANJILI
+ Luka (Lk 21, 25-28. 34-36)
Muri icyo gihe, Yezu yabwiraga abigishwa be iby'ihindukira rye agira ati 25«Hazaba ibimenyetso mu zuba, mu kwezi no mu nyenyeri, naho ku isi amahanga azakuka umutima kubera urusaku rw'inyanja n'imivumba yayo. 26Abantu bazicwa
n'ubwoba, bahagarike imitima bitewe n'amakuba azaba yadutse mu nsi, kuko ibikomeye byo mu ijuru bizahungabana. 27Ni bwo rero bazabona Umwana w'umuntu aje mu bicu, afite ububasha n'ikuzo ryinshi. 28Ibyo byose nibitangira kuba, muzubure umutwe mukomere kuko uburokorwe bwanyu buzaba bwegereje. 34Mwitonde rero, hato imitima yanyu itazatwarwa n'ubusambo, n'isindwe, n'uducogocogo tw'ubuzima, maze uwo munsi ukazabagwa gitumo. 35Kuko uzatungura abatuye ku isi bose, nk'uko umutego ufata inyamaswa. 36Mube
maso kandi musenge igihe cyose, kugira ngo muzabone intege zo guhunga ibyo bintu byose bizaza, no kugira ngo muzashobore gutunguka mu maso y'Umwana w'umuntu.»


text:
Ibi babitangaje kuri uyu wa 11 Ukwakira mu birori byo kwizihiza Umunsi Mpuzamahanga w’Umukobwa byabereye mu Murenge wa Kiziguro.
Umwe muri aba bakobwa witwa Cyuzuzo Devota yatangaje ko yatewe inda akiri muto kubera gushukwa n’abagabo, ndetse agira bagenzi be inama yo kudashiturwa .
Yagize ati "Natewe inda ntaragira imyaka 15 kuko ubu nibwo nyujuje kandi narabyaye, nkaba nsaba abatarahura n’ibyo nahuye na byo kwirinda ubuhendabana bw’abagabo."
Umuyobozi w’Akarere ka Gatsibo, Gasana Richard yavuze ko abagabo n’abasore bashukisha abana ubuhendabana bakwiye kwisubiraho.
Yagize ati "Gutera umwana w’umukobwa inda cyangwa indwara zandurira mu mibonano mpuzabitsina bihanwa n’amategeko. Nta mibare mfite y’abakobwa batewe inda n’abazibyaye ariko abafashwe bamaze kubihanirwa n’amategeko."
Yakomeje asaba ababyeyi kudateshuka ku nshingano zabo zo kurera by’umwihariko abana b’abakobwa kuko aribo bahura n’ibishuko byinshi.
Mu butumwa bwagarutsweho mu ndirimbo no mu mivugo bwibandaga cyane ku mbogamizi abakobwa bahura na zo zirimo gucuruzwa, gufatwa ku ngufu, guta ishuri bakajya gukora akazi ko mu rugo, guterwa inda zitateganyijwe n’ibindi.
Umunsi Mpuzamahanga w’Abakobwa watangiye kwizihizwa ku rwego rw’Isi kuya 11 Ukwakira 2012.
Ishami ry’Umuryango w’Abibumbye ryita ku burenganzira bw’abagore ritangaza ko Isi ituweho n’abakobwa miliyari imwe na miliyoni 100.
Muri Afurika yo munsi y’Ubutayu bwa Sahara, niho hagaragara ubwinshi bw’abakobwa bashyingirwa batarageza ku myaka y’ubukure ku Isi. Nibura abakobwa bane mu 10 bashyingirwa mbere y’imyaka 18, mu gihe umwe mu bakobwa umunani ashyingirwa atarageza ku myaka 15.


text:
Ubwo Pawulo yavugaga ku gishakwe cyari kuri we yagize ati, ‘‘Kugira ngo ne guterwa kwishyira hejuru kurenze ibikwiriye ni uko nahishuriwe ibikomeye cyane, ni cyo cyatumye mpabwa igishakwe cyo mu mubiri, ari cyo ntumwa ya Satani yo kunkubita ibipfunsi, ngo ne kwishyira hejuru kurenza ibikwiriye. Kuri icyo kintu ninginze Umwami wacu gatatu ngo kimveho.’’
Ariko arampakanira ati “Ubuntu bwanjye buraguhagije, kuko aho intege nke ziri ari ho imbaraga zanjye zuzura.” Nuko nzanezerwa cyane kwirata intege nke zanjye, ngo imbaraga za Kristo zinzeho.
Ni cyo gituma ku bwa Kristo nzishimira intege nke zanjye no guhemurwa, nzishimira n’imibabaro no kurenganywa n’ibyago. Kuko iyo mbaye umunyantege nke ari ho ndushaho kugira imbaraga.’ 2 Abakorinto 12:7-10.
Pawulo yize ko intege nke ze ari zo zirushaho kumwegereza Imana. Hari umuhanga umwe wavuze ngo, ‘Umenya ko uri umunyamugisha igihe ibyo wari wiringiye bishize. Iyo ubaye umunyantege nke, Imana igaragara nk’inyembaraga mu buzima bwawe kandi ukarushaho kugengwa na yo.’’
Icy’ingenzi ni ukwisobanukirwa, ukamenya neza aho uri umunyantege nke, ubundi ugaharira Kristo akakuyobora. Iteka uzahorana ikintu kikugora gituma ugaragara nk’umunyantege nke kugira ngo Imana ibe ari yo ishyirwa hejuru.
Pawulo yari yarabisobanukiwe neza, bituma afata ibimugora nk’ubutunzi.’ ‘Ariko dufite ubwo butunzi mu nzabya z’ibumba, kugira ngo imbaraga zisumba byose zibe iz’Imana zidaturutse kuri twe.’ 2 Abakorinto 4:7.
Nk’uko inzabya z’ibumba ziba zoroheje, zishobora no kumeneka igihe icyo ari cyo cyose, na we ni ko Imana izagukoresha igihe cyose wicishije bugufi ukayigandukira, ubundi ukayireka ikagukoresha.
Ubutumwa bugaragara haruguru busobanura neza ko hari ibyo Imana yemera kuduteza bimeze nk’ibishakwe kubw’icubahiro cyayo.
Bene iki ntigisengerwa ngo kiveho, nayo usenze aba agamije gusa kugufasha kubona imbaraga zo kunyurwa n’ubuntu bw’Imana. Iyo udasobanukiwe aha ugwa mu ikosa ryo gutekereza ko Imana itmva amasengesho.
Nshuti rero ibyawe ni wowe ubiziranyeho n’Imana ariko urasabwa kunyurwa n’ubuntu bwa Yesu, ibindi azabikorera igihe azashakira.


text:
ISOMO RYA MBERE
Igitabo cya Tobi (Tobi 6, 10-11 ; 7, 1.9-17 ; 8,1-9)
Tobiti yohereje umuhungu we Tobi mu Bumedi, aherekejwe na mugenzi we, ari we Malayika Rafayeli wari watumwe n’Imana. 6,10Nuko bamaze kugera mu Bumedi, bari hafi ya Ekibatani, 11nibwo Rafayeli abwiye uwo musore ati«Tobi, muvandimwe!» Undi arasubiza ati «Karame.» Umumalayika akomeza agira ati « Iri joro turacumbika kwa Raguweli. Uwo muntu ni mwene wanyu, kandi afite n’umukobwa witwa Sara.»
7,1Nuko bageze Ekibatani, Tobi aravuga ati «Azariyasi, muvandimwe, hita unjyana kwa Raguweli mwene wacu.» Umumalayika amujyanayo, bamusanga yicaye ku irembo, baba ari bo babanza kumuramutsa. Raguweli na we arabasubiza, ati: «Nimunezerwe, bavandimwe, muje mwisanga.» Hanyuma abajyana iwe. 9Bamaze gukaraba no kwiyuhagira, bajya ku meza. Nuko Tobi abwira Rafayeli ati «Azariyasi, muvandimwe wanjye, wambwiriye Raguweli akanshyingira Sara, umuvandimwe wanjye!» 10Raguweli arabyumva maze abwira uwo musore ati «Irire, winywere maze urare neza, kuko ari nta wundi ufite uruhare kuri Sara, umukobwa wanjye, uretse wowe muvandimwe. Ikindi kandi, nanjye ubwanjye nta burenganzira mfite bwo kugira undi namushyingira, kuko ari wowe mufitanye isano ya bugufi. Nyamara ariko mwana wanjye, ngiye kukubwira ukuri kose. 11Sara namushyingiye abagabo barindwi bo mu bavandimwe bacu, ariko muri bo ugiye kuryamana na we agahita apfa muri iryo joro. None rero mwana wanjye, wirire, winywere; naho ubundi Nyagasani azabe ari we ukwimenyera.»12Ariko Tobi aramusubiza ati «sinongera kugira icyo ndira hano cyangwa se ngo nkihanywere, utabanje kuntunganyiriza ibyo.» Raguweli na we aramusubiza ati «Ndamuguhaye. Uramweguriwe nk’uko iteka rya mu gitabo cy’Amategeka ya Musa ribyemeza, kandi n’Ijuru ryarabigennye ko ari uwawe; ngaho mujyane abe umugore wawe. Kuva ubu uri umugabo we, na we abaye umugore wawe; guhera uyu munsi, abaye uwawe ubuziraherezo. Nyagasani Nyir’ijuru nabarinde muri iri joro, maze byose bibagendekere neza, mwana wanjye; kandi abasesekarize impuhwe n’amahoro ye.»
13Nuko Raguweli ahamagara Sara, umukobwa we, maze araza aramwegera. Amufata akaboko, amushyikiriza Tobi avuga ati «Nguwo mujyane, kandi n’Amategeko hamwe n’iteka ryanditswe mu gitabo cya Musa biramukweguriye ngo akubere umugore. Ndamuguhaye, uzamujyane mugerane kwa so mutanatsitaye, kandi Imana Nyir’ijuru irabahe gutunga mutunganirwe, mugire amahoro!» 14Hanyuma ahamagara nyina wa Sara, amutegeka kumuzanira icyo yandikaho. Yandika amasezerano y’abashakanye, yemeza ko Sara amweguriye Tobi ngo amubere umugore, nk’uko iteka ryanditswe mu Mategeko ya Musa ribigena. Ibyo birangiye batangira kurya, baranywa.
15Nuko Raguweli ahamagara Edina, umugore we, aramubwira ati «Mugenzi wanjye, tunganya cya cyumba kindi, maze ukijyanemo Sara.»16Undi aragenda, asasa muri icyo cyumba nk’uko amaze kubibwirwa, maze akijyanamo umukobwa we. Aratangira aramuririra, ariko arayihanagura, maze aramubwira ati 17«Urabe intwari, mwana wanjye! Agahinda ufite, Uhoraho Nyirijuru arakaguhinduriremo ibyishimo! Mwana wanjye, komera!» Hanyuma arasohoka.
8,1Bamaze kurya no kunywa bumva barashaka kuryama. Niko kuzana wa musore, bamwinjiza mu cyumba. 2 akihagera, Tobi yibuka ya magambo Rafayeli yamubwiye. Nuko akora mu ruhago rwe, akuramo umwijima w’ifi hamwe n’umutima, abishyira mu cyotezo; 3maze umunuko w’ifi uturumbanya ya roho mbi, ihungira mu turere two mu majyepfo ya Misiri. Ako kanya Rafayeli ahita ayikurikirayo, arayiburabuza, arayihabohera.
4Icyo gihe ababyeyi bari basohotse, basiga bakinze icyumba. Nuko Tobi ahaguruka ku buriri maze abwira Sara ati «Muvandimwe, haguruka dusenge, dutakambire Nyagasani kugira ngo adusesekazeho impuhwe n’umukiro.» 5Sara arahaguruka maze batangira gusenga no kwambaza, kugira ngo baronke umukiro. Nuko Tobi aratangira, aravuga ati«Uragasingizwa Mana y’abasokuruza, n’izina ryawe riragahora risingizwa ubu n’iteka ryose! Habwa impundu mu Ijuru kandi n’ibyaremwe byose nibigusingize iteka! 6Ni wowe waremye Adamu, unamuremera Eva umugore we ngo amubere umufasha, amutere inkunga ; kandi ni bo uwitwa muntu wese avukaho. Ni wowe wavuze uti ‘Si byiza ko umugabo yaba wenyine, reka tumuremere umufasha umeze nka we,’ 7None ubu rero, uyu muvandimwe wanjye simushatseho umugore kubera irari ry’umubiri, ahubwo mbigiranye umutima uzira uburyarya. Utugirire impuhwe ari we ari nanjye, maze tuzagerane mu zabukuru.» 8Bavugira icyarimwe bati «Amen! Amen!» 9Nuko bombi bararyama kugira ngo barare aho.
ZABURI (Zab 128 (127), 1-2, 3, 4.5bc)
Inyik/ Hahirwa umuntu wese utinya Uhoraho.
Hahirwa umuntu wese utinya Uhoraho,
Agakurikira inzira ze!
Uzatungwa n’ibivuye mu maboko yawe,
Uzahirwe kandi byose bigutunganire.
Umugore wawe azamera nk’umuzabibu,
warumbukiye mu nzu yawe;
abana bawe bazamera nk’ingemwe z’imitini,
zikikije ameza yawe.
Nguko uko ahabwa umugisha,
umuntu utinya Uhoraho
Uzagirira amahirwe muri Yeruzalemu,
Iminsi yose y’ubugingo bwawe.
IBANGONDIRIMBO RIBANZIRIZA IVANJILI (Yh 4,8.7)
Alleluya Alleluya.
Imana ni urukundo.
Umuntu wese ukunda aba yarabyawe n’Imana, akanayimenya.
Alleluya.
IVANJILI
+ Mariko (Mk 12, 28b-34)
Muri icyo gihe, 28bumwe mu bigishamategeko yegera Yezu aramubaza ati «Itegeko riruta ayandi ni irihe?» 29Yezu aramusubiza ati «Irya mbere ni iri ngiri: Tega amatwi Israheli, Nyagasani Imana yacu ni We Nyagasani umwe rukumbi: 30Urajye ukunda Nyagasani Imana yawe n’umutima wawe wose, n’amagara yawe yose, n’ubwenge bwawe bwose, n’imbaraga zawe zose. 31Irya kabiri na ryo ngiri: Urajye ukunda mugenzi wawe nk’uko wikunda. Nta rindi tegeko riruta ayo yombi.» 32Uwo mwigisha mategeko aramubwira ati «Ni koko Mwigisha, uvuze ukuri ko Nyagasani ari umwe rukumbi, kandi ko nta yindi mana ibaho uretse Yo yonyine. 33Kandi kuyikunda n’umutima wawe wose, n’ubwenge bwawe bwose, n’imbaraga zawe zose, ugakunda mugenzi wawe nk’uko wikunda, ibyo biruta ibitambo n’amaturo byose.» 34Yezu yumvise ko amushubije neza, aramubwira ati «Nta bwo uri kure y’Ingoma y’Imana.» Nuko ntihagira utinyuka kongera kugira icyo amubaza.


text:
Gukunda umukobwa cyangwa umuhungu we atagukunda hari ibintu byinshi uzagenda uhura na byo kubera ko uwo ukukunda we bitamurimo, bikaba ari uguhatiriza.
Gukunda umukobwa cyangwa umuhungu we atagukunda hari ibintu byinshi uzagenda uhura na byo kubera ko uwo ukukunda we bitamurimo, bikaba ari uguhatiriza.
Ibi bintu 9 tugiye kubagezaho ni bimwe mu bizakubaho mu gihe uwo ukunda umuhatiriza bitamurimo.
1. Uravunika kuko ukora byose
Igihe uri mu rukundo n’umuntu wahase kurwinjiramo, wisanga akenshi ari wowe ukora ibintu byose, kandi nyamara mu rukundo rwumvikanyweho habaho gushyira hamwe no gufatanya.
2. Utakaza umunezero wawe
Hari igihe ukunda umuntu ku buryo uvuga uti ‘ndamutse mubonye tugakundana byaba ari umunezero mwinshi’, bigasaba ko ukora ibishoboka byose ngo mukundane, birimo no kumuhatiriza.
Gusa ibyo byishimo ntibimara igihe kuko igihe ubonye ko atabishyizeho umutima birakubabaza.
3. Urirya ukimara ngo umushimishe
Mu gihe ukundana n’umuntu wahase ko mukundana, bisaba ko ukora n’ibirenze ubushobozi bwawe ngo ukunde umushimishe. Iyo atabishimye na bwo urababara kuko byakuvunnye cyane kandi uba umurenganya kuko mu mutima we wowe n’ibyawe ntaho bimufata.
4. Ntazakwishimira cyangwa ngo akwemere
Birashoboka ko wahatira umuntu kugukunda ariko kukwishimira no kukwereka ko akwemera ntiwabimuteramo. Ibi ni ibintu byizana, ntabwo byingingwa ngo bihite biza mu muntu kabone n’iyo haba hashize igihe kirekire abihatirwa.
5. Uzakomereka mu mutima
Kujya mu rukundo by’agahato, nta kindi bizana uretse kubabara no gukomereka mu mutima, kuko iyo udafashwe neza ngo witabweho ntiwakwishimira uwo mubano ubanyemo n’uwo muntu.
6. Umubano wanyu ntumara kabiri
Igihe abakundanye harimo uwo bitarimo neza, bisa nk’aho umubano wanyu wubakiye ku musenyi. Gusenyuka kwawo kuba kuri hafi cyane. Gukundana bisaba ubushake bwanyu mwembi kandi mwese mubyishimiye.
7. Uribura ukumva ko ntacyo uri cyo
Bene uru rukundo rutesha umuntu umutwe kugeza n’aho ushobora kumva ko ntacyo uri cyo bitewe n’uko ibyo washakaga mu rukundo utabibona. Bigera aho ukibura muri uwo mubano kuko ntacyo utakoze ngo bigende neza.
8. Urasuzugurwa
Igihe uguye mu mutego wo gukundana n’umuntu uhatiriza, birangira usuzuguwe, kuko utitabwaho ngo uhabwe agaciro uko bikwiye. Bituma wibaza impamvu wakoresheje ibishoboka byose ngo mukundane, ukabyicuza.
9. Ntiwishimira urukundo
Mu rukundo rutarimo ubwumvikane ntihabonekamo kwishimimira urukundo, kwitabwaho, icyizere, kwemerwa, umuhate, n’ibindi byatuma wishima. Nta kuntu wakwishima igihe ibyo bintu bisanzwe ari ingenzi mu rukundo bya buze.
Urukundo rwajemo guhatirizwa ni kimwe mu bintu bibi bibaho. Ibyiza ni ukuguma uri ingaragu kuruta uko wakundana n’umuntu uhatiriza kugukunda no kukwitaho.
Emmanuel Habiyakare
Ibitekerezo
Ewana,wagirango uyu umuntu aranzi pe!!gukunda uhatiriza uravunika,kd ukumva utabanye nuwo muntu utazabaho ngo bikunde,ukumva isi yakubanye ntoya,ugata umutwe!!!umva,sha ntawe nabyifuriza kbsa.Narinze nshaka umugabo niyahura ngo ntuze nikuremo uwankomerekeje.ugera naho uba igikoresho neza,wowe warabaye nkikigoryi,jyewe yasize ananteye inda,ariko nyine uragumya ukegera Imana bikakuvamo ukikomereza ubuzima,ubu ntakibazo mfite namwikuyemo rwose. Kanda hano umusubize
Murakoze cyane Kanda hano umusubize
Najye mbirimo pe arikonda biretsepe murakoze Kanda hano umusubize
muko meze nuduhe ubwenge Kanda hano umusubize
Hmmmm!!!! Ibi bihuye nibyo narindimo pe! Murakoze nanjye ngiye kubivamo Kanda hano umusubize
Nange,ibyonabimazem"igihekirekire,biravunape.Murakoze Kanda hano umusubize
nakunze ukobwa tumaranye umwaka ntarabwi rako ankunda mwafa shicyi Kanda hano umusubize
Banza umenye kwandika neza. uri injiji niyo mpamvu umukobwa agupinga. Kanda hano umusubize
sha birababaza gusa wihangane niwowe ugomba kwiyitaho. Kanda hano umusubize
Iyaba abantu bose bari muri gahunda yo gushaka basomaga bitonze iyi nyandiko, kuko irimo ukuri. Wagirango nijye wayanditse ,kuko ibi byose byambayeho. INAMA: SI BYIZA NAMBA GUHATIRIZA. Niba umuntu akugaragariza ko ATAGUKUNDA, mwihorere. Isi yuzuye abandi bantu: Ntuzaburamo undi ukunda ,kandi nawe agukunda. Kumva ko utabanye n'uwo muntu WIMARIYEMO, ko utabaho, ni ibyiyumvo bikaze yego, ariko se BIMAZE IKI KWIHAMBIRA KU MUNTU, ukubona AKAGIRA ISESEMI ? Niba uri mu mimerere nk'iyi, rwana urugamba, ba intwari, wemere ko wibeshye, wikuremo uwo muntu, kuko guhatiriza bizagutera ibibazo birenze ibyo wakwihanganira. Kanda hano umusubize
Nonese mubaye mudakunda kandi mwarabyaranye wabigenza ute? Kanda hano umusubize
Guhatiriza ntibyamuteramo urukundo atagufitiye ahubwobwanashyira uwo mwabyaranye mukaga ahubwobwanashyira mureke nashyira ubwenge kugihe agaha agaciro ayomaraso abahuza nibwo yazizana. Kanda hano umusubize
Guhatiriza ntibyamuteramo urukundo atagufitiye ahubwobwanashyira uwo mwabyaranye mukaga ahubwobwanashyira mureke nashyira ubwenge kugihe agaha agaciro ayomaraso abahuza nibwo yazizana. Kanda hano umusubize
Guhatiriza ntibyamuteramo urukundo atagufitiye ahubwobwanashyira uwo mwabyaranye mukaga ahubwobwanashyira mureke nashyira ubwenge kugihe agaha agaciro ayomaraso abahuza nibwo yazizana. Kanda hano umusubize
Ashobora no KUTAZAZA. GUTEGEREZA umuntu utakwitayeho, ni UKWIKORERA UMUSARABA uremeye cyane, kuruta imbaraga z'umuntu. Aho niho bamwe bananirwa, bakishyira mu kagozi. Ibipfuye koroha, n'ubwo nabyo bisaba urugamba rukaze, ni ukumwikuramo buhoro buhoro , kugeza akuvuyemo burundu. KWIHAMBIRA k'umuntu UTAKWITAYEHO NAMBA, si byo rwose. Kanda hano umusubize
ukora ibishoboka ariko ntumuhata kuko iyo mumuhatiye kugukunda aragusuzugura hahandi ishobora kukubona akaruka Kanda hano umusubize
ukora ibishoboka ariko ntumuhata kuko iyo mumuhatiye kugukunda aragusuzugura hahandi ishobora kukubona akaruka Kanda hano umusubize
arikoc ko aribyacitse nigute wakemerera umuntu mukabyarana utamukunda?ubwo wasanga warashutswe namafranga nibyo ariko ugomba kubatwa nishavu ryiteka amen! Kanda hano umusubize


text:
Aya mateka atwereka neza ko IBYO INTUMWA ZIGISHAGA ATARI IBIHIMBANO. >>Zigishaga ko YEZU YAZUTSE , ZIKAMUBONA ,ZIKAMUKORAHO, ZIGASANGIRA NAWE, nyuma AKAZAMUKA MU IJURU zimureba n'amaso yazo, Abamarayika bakazibonekera, Bakazibwira ko YEZU AZAGARUKA NK'UKO ZIMUBONYE AGENDA. (Ibyakozwe.1:9-11) >> ESE IZI NKURU NI IBINYOMA BYAHIMBWE N'INTUMWA za Yezu ? >> ESE WOWE WAHIMBA IBINYOMA UKEMERA NO KUBIZIRA, UKICWA URUPFU RW'AGASHINYAGURO NKA RURIYA ? >>KUBESHYA BIRASHOBOKA RWOSE, cyane cyane IYO UFITEMO INYUNGU. Ariko se NI NDE WAKWEMERA GUPFIRA IBINYOMA YAHIMBYE we ubwe ? *KUBA INTUMWA ZARISHWE ZIZIRA UBUTUMWA ZABWIRIZAGA, ni igihamya simusiga ko ibyo zigishaga, Zivuga ko ziboneye n'Amaso yazo, ARI UKURI RWOSE, KUKO NTA MUNTU NUMWE WAKWEMERA GUPFIRA IBINYOMA yahimbye we ubwe. >> Twagakwiye GUHINDA UMUSHYITSI imbere y'ubu butumwa bwiza bwa Yezu Kristu, Bwasasiwe amaraso angana kuriya. >>UKERENSA UBU BUTUMWA AZABONA ISHYANO. >> TWIRINDE KANDI KUTABUGOREKA, TUBUVUGE MU MWIRERE WABWO, nk'uko bwanditswe n'intumwa za Yezu Kristu mu byanditswe bitagatifu. (1Kor.15:1-2 / 1Kor.4:6 / Galat.1:6-9 /Ibyahishuwe.22:18-19 )
NDUMUKRISTU NDUWAYEZU - 8/01/2018 saa 06:20


text:
ISOMO RYA MBERE
Igitabo cy'Umuhanuzi lzayi (Iz 43, 18-19. 21-22. 24c-25)
Uhoraho aravuze ati 18«Mwikwibuka ibyabayeho mbere ngo mukurwe umutima n'ibya kera, 19dore ngiye gukora ikintu gishya ndetse cyatangiye no kugaragara; ntimukiruzi se? Ni ukuri rwose ndahanga inzira rwagati mu butayu, inzuzi zitembe ahantu h’amayaga. 21Uyu muryango nihangiye kandi uzahora uvuga ibisingizo byanjye. 22Yakobo, uwo watakambiye si jyewe, kuko umaze igihe waranyibagiwe, Israheli we! 24cAhubwo wangeretseho ibyaha byawe, urananiza kubera amafuti yawe. 25Nyamara jye ni ko meze; ku bw’izina ryanjye nkubabariye ibyaha byawe, sinzibuka amakosa yawe.»
ZABURI (Zab 41 (40), 2-3a.4a, 5-6, 11a.12a-13)
Inyik/Uhoraho ngirira ibambe,
maze unkize kuko nagucumuyeho.
Hahirwa uwita ku mukene no ku munyantege nke:
Ku munsi w’amakuba, Uhoraho aramukiza!
Uhoraho azamukomeza amuhe guhirwa ku isi,
amuterere inkunga aho arwariye.
Naratakambye nti «Uhoraho, ngirira ibambe,
Maze unkize kuko nagucumuyeho!»
Naho abanzi banjye bo bakamvuga nabi,
ngo «Mbese azapfa ryari? Izina rye rizazima ryari?»
Ariko wowe Uhoraho, ungirire ibambe umpagurutse,
rwose nzamenya ko unkunda.
Kubera ubudakemwa bwanjye wakomeje kunshyigikira,
maze ungarura iruhande rwawe ubuziraherezo.
ISOMO RYA KABIRI
Ibaruwa ya kabiri Mutagatifu Pawulo Intumwa yandikiye Abanyakorinti (2 Kor 1, 18-22)
Bavandimwe, 18Imana irandeba: ibyo nababwiye sinari ngambiriye guhita mbihindagura. 19Koko rero Umwana w’Imana, Kristu Yezu twamamaje iwanyu, jyewe, Silivani na Timote, si uko ateye. Ntiyabaye icyarimwe «yego» na «oya», yabaye «yego» gusa! 20Ku buryo amasezerano yose y’lmana yabaye muri we «yego», natwe tugakurizaho gukuza lmana tuvuga tuti «Amen». 21Ni Yo ubwayo idukomeza muri Kristu, ikadutorera kuba abayo 22idushyiramo ikimenyetso cyayo, ikaduha no gutunga Roho wayo mu mitima yacu, kugira ngo atubere ingwate y’ibyiza yatugeneye.
IBANGONDIRIMBO RIBANZIRIZA IVANJILI (Lk 4,18-19)
Alleluya Alleluya.
Nyagasani yohereje Yezu umugaragu we,
kugira ngo ageze Inkuru Nziza ku bakene,
kandi atangarize imbohe ko zibohowe.
Alleluya.
IVANJILI
+ Mariko (Mk2,1-12)
Muri icyo gihe, 1Yezu asubira i Kafarinawumu; bamenya ko ari imuhira. 2Abantu benshi barahakoranira, bituma habura umwanya ndetse n’imbere y’umuryango; nuko arabigisha. 3Haza abantu bamuzaniye ikirema gihetswe mu ngobyi. 4Kuko batashoboraga kukimugezaho bitewe n’ikivunge cy’abantu, basenya igisenge hejuru y’aho yari ari. Bamaze kuhaca icyuho bururutsa ingobyi ikirema cyari kiryamyemo. 5Yezu abonye ukwemera kwabo abwira icyo kirema ati «Mwana wanjye, ibyaha byawe urabikijijwe.» 6Ubwo hakaba abigishamategeko; bamwe bari bicaye aho, bakibaza bati 7«Igituma uriya avuga atyo ni iki? Aratuka Imana. Ni nde ushobora gukiza ibyaha atari Imana yonyine?» 8Ako kanya Yezu amenya ibitekerezo byabo, ni ko kubabwira ati «Ni iki gituma mutekereza mutyo mu mutima wanyu? 9Icyoroshye ni ikihe, ari ukubwira ikirema nti ‘Ibyaha byawe urabikijijwe’ cyangwa kuvuga nti ‘Haguruka ufate ingobyi yawe maze ugende’? 10None rero kugira ngo mumenye ko Umwana w’umuntu afite ububasha ku isi bwo gukiza ibyaha … », abwira ikirema ati 11«Ndabikubwiye: haguruka ufate ingobyi yawe witahire!» 12Ako kanya arahaguruka, afata ingobyi ye asohoka bose bamureba; bagwa mu kantu basingiza Imana bavuga bati «Nta na rimwe twigeze tubona ibintu nk’ibi ngibi!»


text:
Ibanga Karenzi Manzi yakoresheje ngo abe uwa mbere mu Rwanda mu bizami bya Tronc Commun (Video)
Karenzi Manzi Joslyn wagize amanota ya mbere mu bakoze ibizamini mu cyiciro rusange Tronc Commun avuga byamusabye gukurikiza ibintu byinshi kugira ngo abashe gutsinda amasomo ye bityo azakabye inzozi zo kuzaba umwubatsi uhambaye.
Uyu mwana w’imyaka 15 avuga ko yashimishijwe n’uko yatsinze ari uwa mbere mu gihugu ibintu yaharaniye kuva arangije amashuri abanza aho yari uwa kabiri mu gihugu.
Karenzi uvuga ko akunda gusoma ibitabo cyane yabyukaga saa kumi n’igice z’igitondo agasubiramo amasomo ubundi akajya ku ishuri.
Yagize ati "Abandi bana nabagira inama yo kwiga cyane, kudapfusha umwanya ubusa kandi kugira hagunda mu bintu byose bakora, kumvira inama z’ababyeyi n’abarezi babo"
Uretse kwiga kandi ngo gukunda gukina umupira w’amaguru n’imikono njyarugamba [karate] afitemo umukandara w’umukara byose bimufasha kwiga neza no kuruhuka.
Ababyeyi b’uyu mwana basaba abandi banyarwanda kujya bagenera abana umwanya bakabaganiriza no kubitaho mu myigirie no mu burere.
Uyu mwana wifuza kuba umwubatsi ukomeye, se nawe ari muri iyi ngeri ariko agakora iby’amashanyarazi.


text:
Ubushize UBUGINGO.COM, yabagejejeho igice cya mbere cy’uko intumwa za Kristu zakoze umurimo ndetse n’uko zatabarutse. Uyu munsi irakomeza kubagezaho uko n’izindi zitwaye mu murimo ndetse n’uko zavuye mu mubiri. Tubibutse ko igice cya mbere cyari kigizwe n’ibya Baritolomayo, Yokobo (mwene Alufayo) na Andereya.
Yuda Isikaryota: Uyu azwi nk’uwagambaniye Umwami Yesu. Yamuguze ibiceri 30 by’ifeza. Yuda yari umubitsi w’intumwa. Nyuma yo kugambanira Yesu, yafashe icyemezo cyo kwiyahura.
Petero: Uyu afatwa nk’uwari ukuriye umuryango wa Gikristu i Yerusalemu, yahunze ubwo umwami Herode Agripa wa mbere yari atangiye gutoteza abakristu bose muri uwo mujyi, ndetse yari amaze guca iteka ryo guca umutwe Yakobo mwene Zebedayo. Nyuma yo guhunga Yerusalemu, Petero yabwirije i Yudeya(Palesitina) n’I Antiyokiya(Siriya). Nyuma y’igihe gito yagiye kubwiriza i Roma, aho ibihumbi byinshi by’abantu bemeye Kristu.
Icyo gihe umwami w’abami witwa Nero ntiyigeze yishimira kubona Abaromani bahinduka Abakristu, atangira kubafata akabagaburira intare, imbwa z’ishyamba, n’izindi nyamanswa z’inkazi, abandi akabatwika kuko babaga banze kureka kwizera kwabo. Petero yari ku isonga mu bahigwa ngo batotezwe. Yarafashwe, abambwa acuritswe. Niwe wabyisabiye kuko atifuza kubambwa nk’Umwami Yesu Kristu. Umurambo we wubakiweho Aritari muri Bazilika ya Mutagatifu Petero, muri Vatikani i Roma.
Yohani: Yohani yabanaga na Petero i Yerusalemu kugeza igihe Herodi Agripa wa mbere atangiriye gutoteza Abakristu. Na Yohana yarahunze ajya kubwiriza hafi na Turukiya. Nyuma y’imyaka mike yagiye i Roma, atotezanywa n’abandi bakristu. Yajugunywe mu ngunguru y’amavuta atetse, ariko ntiyagira icyo aba.
Umwami w’Abami wariho icyo gihe; Domisiyani yahise afata umwanzuro wo kumwohera ku kirwa cya Patimo (Ubugereki), aha niho yahishuriwe ibiri mu gitabo cy’Ibyahishuwe. Domisiyana amaze gupfa, Yohani yasubiye muri Efeso (Turukiya) aho yasaziye; akaba ari we ntumwa rukumbi yapfuye urw’ikirago.
Tomasi: Uyu ufatwa nk’uwemera abonye bitewe n’uko yabanje gushidikanya ku izuka rya Yesu kugeza akoze ku nkovu ze. Yabwirije Ubutumwa Bwiza anubaka insengero . yabwirije mu cyahoze ari Babiloni(Iraki), anahubaka urusengero rwa mbere rwa Gikristu.
Yakomereje mu Buperesi(Irani), akomeza mu Bushinwa no mu Bubuhindi. Yiciwe i Mylapore (mu Buhindi), ubwo umwami waho witwa Masdai yamukatiraga urwo gupfa. Yajyanywe ku musozi wari hafi aho, bamutera icumu ashiramo umwuka. Imva ye iri I Madrasi mu Buhindi.
Iby’uko intumwa za Yesu Kristu zakoze ndetse zikanatabaruka ni byinshi cyane; ni yo mpamvu UBUGINGO.COM yabateguriye igice cya gatatu, ari nacyo cya nyuma.


text:
Ibikoresho :
Ifarini garama 65( ibiyiko 3 binini)
Umusemburo ½ cy’akayiko gato ( baking powder)
Umunyu na poivre
Igitunguru cy’umweru 1 na poireau 1
Fromage yo mu bwoko bwa mi- chevre de karongi
Amagi 4
Amata ml 250
Amavuta y’inka g 25
ifi za Saumon zo mu gukebe garama 220 (ni ubwoko bw’amafi, ushobora kuzibona mu maguriro yo mu mujyi wa Kigali nka Frulep, Sawa Citi, SMC n’ahandi) ushobora kuzisimbuza andi mafi yitwa Thon aba mu dukebe nazo ziboneka byoroshye mu ma supermarket y’i kigali
Uko bikorwa :
Fata isorori nini ushyiremo ifarini, umusemburo, umunyu na poivre
Iyo farini yivange n’igitunguru na fromage zirapye
Mu yindi sorori koroga amagi uyavanze n’amata n’amavuta y’inka yashongeshejwe
Byose bikusanyirize mu kintu kimwe
Ongeramo saumon
Bishyire mu gikoresho wateguye ubishyire mu ifuru ifite ubushyuhe bwa degre160 -bimaremo iminota iri hagati ya 25 na 30
reba ko byahwanye neza.
Ushobora kubifungura bigishyushye cyangwa byamaze guhora, ukabitegura nka snack.
Byatanzwe na Madame Marie, umutoza mu guteka.
Tel : 0785296033, email : info@madamemarie.nl


text:
Perezida Kagame ntasiba gusaba abayobozi guha serivisi nziza abo bashinzwe kuko ni kimwe mu byo abaturage baba barabatoreye ariko ku ruhande rwa bamwe mu bayobozi si ko bimeze.
Abaturage turambiwe imvugo turimo “kubikurikirana” kubera inshuro nyinshi tuyibwirwa.
Urajya ku kagari, ku murenge, ku karere gusaba serivisi, hose bakubwira ihangane turimo kubikurikirana birakemuka vuba. Ubwo kandi iyo ubajije igihe bizaba byakemutse, abayobozi bamwe bakubwira kwihangana ko bazaguhamagara ko birimo kubikurikirana.
Ku ruhande rw’umuturage, burya aba yatakaje byinshi mu kujya kwaka serivisi y’ibyo yemerewe ku buyobozi. Hari umwanya we kuko yakabaye yakoze ibindi byamuteza imbere. Hari amafaranga y’amatike nayo asigaye aboneka bigoranye, kwicwa n’inzara utonze umurongo ku nzego z’ubuyobozi maze aho bakwakiriye ukabwirwa kwihangana, kuzagaruka kuko ikibazo cyawe kirimo gukurikiranwa n’ibindi.
Akenshi iyo ubajije icyo kibazo cyo guhora usiragizwa ku buyobozi iyo habaye inama, bakubwira kujya utanga abo bayobozi ku nzego zibakuriye maze bagahanwa.
Ibi ariko biroroshye kubivuga ariko ntibyoroshye kubikora kuko umuturage wo hasi yibeshye agatanga umuyobozi we wanze kumuha serivisi, aba yishyize mu kaga kuko atakoroherwa n’uwo muyobozi.
Burya imvugo nziza ihosha uburakari. Birashoboka ko uwo muyobozi yaba avugisha ukuri ko ikibazo cyawe kirimo gukurikiranwa, ariko se nibura bajya bakira neza ababagana aho kubika inabi? Ntabwo ari byiza kujya kwaka serivisi wemerewe guhabwa maze uwakayiguhaye akakubwira nabi atanakureba, ureba yagusuzuguye.
Ibi birababaza kuko utekereza uburyo utahawe serivisi, kubwirwa nabi, gusuzugurwa, kuba utahawe igihe bizakemurirwa n’ibindi ukumva rwose kamere iraje.
Hari ahashobora kuba ibibazo by’ingutu umuyobozi atabonera ibisubizo ku giti cye kuko biba bisaba gushishoza kuki bitinda gukemurwa, kuki hatavugwa ukuri umuntu akava mu gihirahiro?
Hari umuntu mperutse kuganira nawe ku bijyanye n’abayobozi batabwiza ukuri abo bashinzwe kuyobora ahubwo bagahora bababwira ko ibibazo byabo bizakemuka vuba, maze agira ati “ uzi se tegereza, nubona bitangiye gusakuza mu bitangazamakuru cyangwa se hari umuturage byagizeho ingaruka ikomeye harimo no gutakaza ubuzima, bizahita bikemurwa”.
Ubwanjye nibaza impamvu ikibazo cyakemurwa ari uko kivuzwe mu bitangazamakuru cyangwa se cyavukije ubuzima umuturage. Ese kuki uwo muturage atatabarwa ingaruka zitaramugeraho ko mu byo umuyobozi ashinzwe harimo kumwitaho ubwe n’ibye?
Nonese umuyobozi uhora usiragiza abaturage kuki atavaho agasimburwa?
Bikunze kuvugwa ko abaturage aribo bishyiriraho abayobozi ko ari nabo babavanaho. Ibi se ni hehe byabaye? Mu byukuri bikunze kuvugwa ariko ntibyoroshye kubikora. Wahera he uvuga ngo umuyobozi wawe aveho? Wabinyuza muri yihe nzira?
Mu byukuri Leta ifite ubushobozi bwo kugenzura abayobozi nk’aba kandi ikabahana.
Leta ishobora gutanga numero za telefoni zitishyurwa aho umuturage ashobora kurega umuyobozi we kandi bigakorwa umuntu adatanze imyirondoro ye kubera umutekano we.
Niba Abanyarwanda twifuza ko igihugu cyacu gitera imbere, izo mvugo zari zikwiye gucika kuko bitagira ingaruka ku muturage gusa, ahubwo no ku iterambere ry’igihugu muri rusange.


text:
Ishusho imaze imyaka irenga 500 bikekwa ko yashushanyijwe n’umunyabugeni w’umutaliyani Leonardo da Vinci yagurushijwe mu cyamunara i New York muri Amerika (USA).
Ishusho imaze imyaka irenga 500 bikekwa ko yashushanyijwe n’umunyabugeni w’umutaliyani Leonardo da Vinci yagurushijwe mu cyamunara i New York muri Amerika (USA).
Iyo shusho iriho umugabo w’umusatsi muremure n’ubwanwa acigatiye umubumbe ukoze mu kirahure, ikindi kiganza kiri imbere y’igituza urutoki rwa mukubitarukoko na musumbazose zireba hejuru. Uwo mugabo bivugwa ko ari Yezu/Yesu.
- Iyi niyo shusho yagurishijwe
Iyo shusho bise Salvator Mundi (bisobanura umutabazi w’isi) yagurishijwe mu cyamunara miliyoni 450 z’Amadorali ya Amerika, abarirwa muri miliyari 380RWf. Cyamunara yabereye mu nzu y’ubugeni yitwa Christie.
Niyo shusho iguzwe amadolari menshi cyane gusumbya andi yose yabayeho mu mateka y’ubugeni.
Umunyabugeni Leonardo da Vinci yapfuye mu mwaka wa 1519, asize inyuma amashusho atarenga 20 arimo iyamamaye cyane izwi nka Mona Lisa.
Mona Lisa iriho umugore ufite isura itangaje kuko hari igihe umureba ukabona ameze nk’urimo guseka, ubundi ukabona arasa nk’ufite agahinda.
Iyo shusho yindi yitwa Salvator Mundi bivugwa ko da Vinci yayishushanyije mu mwaka wa 1505, ikaba ari yo yonyine igiye mu maboko y’umuntu ku giti cye. Andi mashusho ye yose ari mu nzu zimurika ibikorwa by’abanyabugeni.
Cyamunara yo kugurisha iyo shusho iriho Yezu yatangiye ba nyirayo bashaka miliyoni 100 z’Amadorali (miliyari 85RWf) ariko cyamunara yagiye kurangira hamaze kuboneka uwemeye gutanga miliyoni 450 z’Amadorali.
Ibitekerezo
Ibigaragara n'uko uwizera azabazwa ukuri yamenye akakwirengagiza. Kanda hano umusubize
ninde ushobora kuzasigaramubwa mibwimana? Kanda hano umusubize
WW NIVYIZA ARIKO AMAFRANGA NKAYO YAGUZWE IFOTO GUSA BASI IYO AYAFASHISHA IMPUNZI CANKE ABARWAYI Kanda hano umusubize
Njye sinirwa mu mpaka Z'AMASHUSHO, niba TUTAYAFATA NK'UKO DUFATA IFOTO y'umuntu dukunda, Ahubwo ndabaza nti: KUKI AMATEGEKO Y'IMANA 10 Dusoma muri Bibiliya Ntagatifu, ATANDUKANYE NAYO TWIGISHIJWE muri Kiliziya Gaturika ? Dore uko Bibiliya Ntagatifu ivuga AMATEGEKO 10; ITEGEKO rya-1- (Iyimukamisiri :20:3) «Nta mana zindi uzagira kereka jyewe.» ITEGEKO -2- ( Iyimukamisiri :20:4) «NTUZIKORERE ISHUSHO ry’iribazanyo...» ITEGEKO -3- (Iyimukamisiri :20:7) «Ntuzavuge izina ry’Uhoraho Imana yawe mu bintu by’amanjwe...» ITEGEKO -4- (Iyimukamisiri :20:8) « Urajye wibuka umunsi w’isabato, uwegurire Imana.» ITEGEKO -5- (Iyimukamisiri :20:12) «Wubahe so na nyoko...» ITEGEKO -6-( Iyimukamisiri :20:13) «Ntuzice...» ITEGEKO -7- ( Iyimukamisiri :20:14) « Ntuzasambane.» ITEGEKO-8- ( Iyimukamisiri :20:15) «Ntuzatware umuntu ngo umugire uwawe ku ngufu» ITEGEKO -9- ( Iyimukamisiri :20:16) «Ntuzavuge ibinyoma ubeshyera mugenzi wawe.» ITEGEKO-10- Iyimukamisiri :20:17 «NTUZARARIKIRE INZU ya mugenzi wawe, ntuzararikire UMUGORE wa mugenzi wawe, cyangwa UMUGARAGU we cyangwa UMUJA we cyangwa INKA ye cyangwa INDOGOBE ye, MBESE IKINTU cya mugenzi wawe ICYO ARI CYO CYOSE.» NONEHO DUSESENGURE: Soma ITEGEKO -2- Riravuga ngo : NTUZIKORERE ISHUSHO RY'IRIBAZANYO... >> ESE KUKI IRI TEGEKO BARIKUYEMO, ritari mu yigishwa muri Kiliziya Gaturika kandi RIRI MURI BIBILIYA NTAGATIFU ? * Soma itegeko rya-9 n'irya10 - Irya 9: «NTUZAVUGE IBINYOMA...» Irya10: « NTUZARARIKIRE INZU ya mugenzi wawe, ntuzararikire UMUGORE wa mugenzi wawe, cga UMUGARAGU we, cga UMUJA we... MBESE IKINTU cya mugenzi wawe ICYO ARI CYO CYOSE.» >> Muri Bibiliya itegeko ribuza KURARIKIRA IKINTU ICYO ARI CYO CYOSE cya mugenzi wawe , NI ITEGEKO RIMWE RYA 10. * Nyamara muri Gatigisimu amategeko abuza KURARIKIRA ibya mugenzi wawe NI ABIRI: Irya 9: NTUZIFUZE UMUGORE WUNDI. IRYA 10: NTUZIFUZE KWIBA CGA KWANGIZA IBY'ABANDI. >> Ngira ngo umuntu wese ufite ubwenge buzima, ARABONA ITEKINIKA aba bayobozi b'idini bakoze: .1. BAKUYEMO itegeko rya kabiri ryo muri Bibiliya ribuza GUKORA ISHUSHO RY'IRIBAZANYO. .2. Amategeko YASIGAYE ARI ICYENDA: Kugirango umubare w'amategeko 10 udapfa, BASATUYEMO kabiri itegeko rya 10, Barikoramo irya 9, n'irya 10, Ibi ntawe utabibona, uretse ABISINZIRIZA kandi bareba ! * None rero ndabaza nti: Abayobozi bakuru ba Kiliziya Gaturika y'i Roma, NI NDE WABAHAYE UBURENGANZIRA BWO GUHINDURA AMATEGEKO Y'IMANA ? Padiri, Musenyeri, Mukateshitse , Mugaturika wese UJIJUTSE, UZADUSOBANURIRE. Kanda hano umusubize
Ariko nta nicyo bitwaye kuko mu buryo busanzwe amafoto turayatunga Kanda hano umusubize
Ariko tujye twemera ko tutazi uko YESU yasaga.Kuko nta muntu wigeze amushushanya akiriho cyangwa ngo amufotore.Ikindi kandi,imana itubuza gusenga dukoresha ibibumbano cyangwa amashusho nkuko tubisoma muli Kuva/Exode 20:4.Imana kandi itubuza gutunga ibyo bibumbano mu nzu kandi ikavuga ko abatunze ibyo bibumbano izabarimbura ku munsi w'imperuka(Gutegeka/Deuteronomy 7:26).Bible ivuga ko imana ari umwuka kandi ko tugomba kuyisenga mu mwuka,nta kintu tureba (Yohana 4:24).Yaba Bikiramariya,yaba Yesu,umwana w'imana,ntitugomba kubasenga kuko YESU yadusabye gusenga SE wenyine.Bisome muli Matayo 4:10.Niba utunze ibibumbano cyangwa imisaraba mu nzu cyangwa mu modoka yawe,byaba byiza ubijugunye kuko ntacyo byakumarira.Ntabwo se wemera ko ari Ibumba bavanye mu gishanga,bakarisiga irange? Kanda hano umusubize
Iterambere ryaragusize. Imyumvire yawe iri hasi. No gusenga uzageraho ubireke uvuga ko Imana iba ireba mu mutima wawe. Va ku giti dore umuntu nyabu. Intabaza irira ku muziro, ukura utabaza ugasaza utamenye. Uzegere Musenyeri agusobanurire maze ujye uvuga ibyo uzi neza. Kanda hano umusubize
buried wese nukwemerakwe muvandi Kanda hano umusubize


text:
Nyuma y’uko bamwe mu bakunzi b’ikinyobwa cya primus hirya no hino mu gihugu bagiye batombora ibikoresho bitandukanye birimo matela,amaradiyo,ingofero muri poromosiyo,kuri ubu umunyamahirwe yatsindiye imodoka.
Nyuma y’uko bamwe mu bakunzi b’ikinyobwa cya primus hirya no hino mu gihugu bagiye batombora ibikoresho bitandukanye birimo matela,amaradiyo,ingofero muri poromosiyo,kuri ubu umunyamahirwe yatsindiye imodoka.
- Imodoka Nsabimana yatsindiye muri tombora ya Babongere
Kuri uyu wa Mbere taliki 03 Mata 2017, nibwo Nsabimana François w’imyaka 32 y’amavuko yegukanye imodoka nshya yo mu bwoko bwa mitsubishi, nyuma yo kunywa amacupa 7 ya primus yikurikiranya.
Mu gikorwa cyo kwerekana ku mugaragaro iyo modoka cyabereye mu karere ka Kicukiro ku biro bya Bralirwa ishami rishinzwe ubucuruzi(marketing department) byari ibyishimo bidasanzwe kuri uyu munyamahirwe kuko wabonaga atabyiyumvisha.
Aganira n’itangazamakuru Nsabimana ubusanzwe utuye ku Giti cy’inyoni Umurenge wa Kigali mu Karere ka Nyarugenge, yavuze ko ibyari inzozi ze byabaye impamo kuko yifuzaga kuzaba umukire none Imana ikaba isohoje kwifuza kwe.
Yagize ati" Mu by’ukuri najyaga nifuza kuba umukire nkumva ari ibintu bigoye none Imana yumvise gusenga kwanjye none impaye imodoka binyuze muri Bralirwa."
Yakomeje agira ati" Iyi modoka igiye kuba iy’umuryango idukure mu bwigunge.sinabura kuvuga ko nyuma y’Imana na mama wanjye umbyara Bralirwa iza ku mwanya wa gatatu mu buzima bwanjye pe, impaye amahirwe ntari narigeze mbona."
Nsabimana François asanzwe akora imirimo iciriritse irimo no kugurisha ibyuma bishaje(inyuma) , avuga ko n’ubusanzwe hari imodoka yari afite ariko ikaba yari yaramaze kuba umusazirwa,bityo Imana ikaba yumvise gusenga kwe.
Imodoka yamuritswe kumugaragaro,ije ikurikira ibindi bihembo byatanzwe mu turere dutandukanye turimo kayonza, Gasabo musanze aho abakunzi ba Primus bagiye bnagezwaho bimwe mu bihembo byabo batsindiye.
Nsabimana Francois azahabwa imodoka ye ku mugaragaro mu gihe abahanzi batoranyijwe muri PGGSSVII bazaba batangiye igikorwa cyo kuzenguruka uturere (roadshows) mu kwezi gutaha mu karere ka Huye.
Ubuyobozi bwa Bralirwa buvuga ko iyi poromosiyo ya Babongere ikomeje hakaba hasigaye igihembo nyamukuru aricyo Inzu y’akataraboneka.
Fred Nyangezi uhagarariye Brarirwa yavuze ko iyi gahunda ya Tombola ya ‘Babongere’ igikomeje kuko nubwo ari gahuda yo kwamamaza ariko ngo ikigamijwe ni uguteza imbere umuturage.
- Yvette Ntagozera ushinzwe imenyekanisha ry’ikinyobwa cya Primus
- Fred Nyangezi uhagarariye Brarirwa ashimira Nsabimana intambwe yateye
- Nsabimana yerekwa urufunguzo rw’imodoka ye
Ndacyayisenga Fred
Ibitekerezo
yewe haruwanditse imvaho none mbuze aho mpera nandika ndabiretse da! Kanda hano umusubize
Urashaka kuvuga uwanditse hasi witwa BASABOSE.Aravuga ko kunywa inzoga atari icyaha.Noneho soma inkuru ye gusa.Nabwo uraba umuteye inkunga kandi uraba wungutse.Turashimira abantu bandika Comments.Bituma tumenya ibintu byinshi tutari tuzi.Ikibazo nuko abantu benshi bagira ubunebwe bwo gusoma no kwandika. Kanda hano umusubize
imana yamuhaye umugisha nawe nabeho neza Kigali kuba ikigali birahenze ntuzarengwe wibagirwe kunwa primus niyo papa wawe wakabiri . Kanda hano umusubize
Uyu mugabo yatomboye neza kabisa.Gusa hari abantu benshi bitwaza idini bakavuga ko imana ibuza abantu kunywa inzoga.Cyane cyane abiyita Abarokore hamwe n'Abaslamu.Bavuga ko kunywa inzoga ari icyaha.Ubwo byaba bivuga ko Bralirwa na Leta baba bakoresha abantu icyaha,bityo ari Bralirwa,Leta n'abanywa inzoga,bikavuga ko imana izabarimbura bose ku munsi w'imperuka.Imana yaduhaye Bible ngo ituyobore.Reka turebe niba koko kunywa inzoga ari icyaha.Hali umurongo umwe abiyita abarokore n'aba pastors bakoresha bakavuga ko kunywa inzoga ari icyaha.Uwo murongo uri muli Proverbs 20:1,havuga ngo "Vino ni umukobanyi" (Wine is a ridiculer/Le vin est moqueur). Uyu murongo ushaka kuvuga ko unyweye Vino nyinshi wasinda ugakora ibintu bibi.Nicyo GUKOBANA bivuga.Niyo mpamvu muli Abefeso 5:18,Bible ivuga ngo "NTIMUGASINDE VINO". Kandi ikavuga ko "Abajura,Abasambanyi,ABASINZI,etc...batazaba mu Bwami bw'imana" (1 Abakorinto 6:9,10).Muli aya masomo yose,ntabwo imana ibuza abakristu nyakuri babishatse,kunywa inzoga.Dore amasomo menshi yerekana ko Kunywa Vino nkeya atari icyaha.Muli Tito 2:3,habuza umukristu kunywa INZOGA nyinshi.Muli 1 Timote 3:8,naho havuga ko ushoboye wanywa Vino nkeya.Muli 1Timote 5:23,imana yategetse Timoteyo kunywa Vino nkeya. Muli Yesaya 25:6,havuga ko imana iha Vino abantu ikunda.Muli Matayo 11:19,havuga ko YESU yaje anywa inzoga abafarisayo bakamwita umusinzi.Niba YESU yaranywaga Vino,agatanga VINO mu bukwe bw'i KANA,kuki abiyita Abakristo bigisha ko kunywa Vino ari icyaha?Noneho baba bazi ubwenge kurusha Imana na YESU baduhaye Bible!!! Mujye mwiga neza Bible.Nimwanga,Pastors bazajya babigisha ibyo bashatse.Iyi mirongo nayimenye kubera ko nize neza Bible.Kujya mu nsengero bakagucurangira,ugaha pastor icyacumi cyangwa padiri akaguha Ukarisitiya ugataha,ntabwo aribyo kuba Umukristu. Mwige Bible neza kugirango ibahindure,kandi muze mudufashe kubwiriza.Biriya mutubona mu nzira tubwiriza,ni ITEGEKO YESU yasize asabye Abakristu nyakuri bose gukora (Yohana 14:12).Tugomba kujya mu nzira no mu ngo z'abantu kubwiriza,mbere yuko YESU agaruka ku Munsi w'imperuka (Matayo 24:14).Nagaruka,mu bo azarimbura harimo n'abigisha ibinyoma,bakiyita "abakozi b'imana" nyamara baba bishakira icyacumi.YESU yasize adusabye gukora umurimo w'imana ku buntu (Matayo 10:8),nkuko we n'abigishwa be babigenzaga.Icyacumi cyari kigenewe gusa ubwoko bw'Abalewi kubera impamvu dusoma muli Kuva 18:21,24.Ntabwo Pastors ari abalewi. Kanda hano umusubize
MUKOMERE IN JESUS NAME.NDI UMUGABO 37age NASHATSEHO MFITE UBUSHOBOZI ICYOGIHE MFITE UMWANA UMWE ;BIJYABIBAHO KO N'ABAGABO BAKORA AMAKOSA MURUGO ARIKONJYE MUMYAKA INE NAMARAMYE N'UMUDAMU NARABABAYE NDICUZA NDASABIRWA KUGEZUBWO NIFUJE KWIYAMBURA UBUZIMA .NA MUSHATSE NSHAKA KUBAKA WE AFITE INDI NTEGO.NARAHUNGABANYE BIKOMEYE ;NDAMUREKA NDAGENDA ARIKO NDI KURI ZERO UBANZA NUMWENDA WANJYE ATARI KUWUMPA .GUSA MBANA NA VIH NI KORERA UTURIMO DUTANDUKANYE NUBWO N'AMASHURI NYAFITE SINABURA +100.000KU KWEZI ARIKO. NTACYO NABYO BIMARIRA KUBERA IHUNGABANA NONE NIBA HARI UWAMPOZA AMARIRA DUHUJE ARIKO NTAKINDI ASHINGIYEHO URETSE KUGIRA URUGO RWIZA GUSA YAMBWIRA NKAMWEREKA ABABYEYI INSHUTI KANDI TUKABANA BYEMEWE .UMUTIMA W'UBUMUNTU NDAWUFITE . 0734302955 Kanda hano umusubize
Niwihangane Sha Twese Ingorane Nkizo Tuzitamburiramwo,ariko Uzomuronka Kuko Kwiyisi Nibeshi Muhuje Kanda hano umusubize
tanga adress yawe number Kanda hano umusubize
tanga adress yawe number Kanda hano umusubize


text:
Akarere ka Gatsibo kahaye amahugurwa y’iminsi ibiri abagera kuri 272 batorejwe mu mitwe y’intore itandukanye bahuguriwe kuzatoza abatoza b’itorero ry’umudugudu n’abayobozi b’amasibo
Aya mahugurwa yibanze kuri gahunda za leta zirimo gahunda ya girinka, umuganda na gahunda y’ubudehe zimaze kuzamura ibibereho myiza y’abaturage n’ubukungu bwabo, abahuguwe basabwe ko bagomba gusigasira ibimaze kugerwaho ndetse bakarwanya abashaka gusubiza izi gahunda inyuma.
Itsinda ry’isibo mu mahugurwa
Ubwo yasozaga amahugurwa taliki ya 26 ukwakira 2017,Umuyobozi w’Akarere ka Gatsibo akaba n’umutoza w’intore mu karere Gasana Richard yavuze ko amasibo agomba kuba umusemburo w’iterambere ry’abaturage asaba abahuguwe kuzibanda ku masibo akaba isoko y’imiyoborere myiza.
Muri aya mahugurwa, Umuyobozi w’Akarere yagarutse ku kamaro k’umugoroba w’ababyeyi mu iterambere ry’umuryango Nyarwanda asaba abahuguwe kuwibandaho.
Akarere ka Gatsibo kagizwe n’Imirenge 14, Utugari 69, Imidugudu 603 n’Amasibo agera ku bihumbi bitanu n’ijana na mirongo itatu n’abiri (5.132).
Kagaba Emmanuel, umwezi.net


text:
Rubavu: Nyundo: Amasibo yo mu mudugudu yatanze umusaruro ushimishije
Yanditswe na IYAREMYE YVES
Mu murenge wa Nyundo mu karere ka Rubavu hagaragajwe ko amasibo yagiye atanga umusaruro mwinshi kandi ushimishije, aho yagiye ahindura byinshi nko kunoza isuku, gukumira amakimbirane n’ibindi.
Ni muri urwo rwego, ubuyobozi bw’Umurenge wa Nyundo mu karere ka Rubavu bukangurira abaturage bose kurushaho kwibumbira mu masibo kuko abafasha kwiga byinshi no gukora gahunda zitandukanye zibafasha kuba bakwiteza imbere muri rusange.
Umunyamabanga nshingwabikorwa w’Umurenge wa Nyundo Tuyishime Jean Bosco aganira n’Imvaho Nshya, yavuze ko amasibo yagiye atanga umusaruro, aho abasore n’inkumi, abakuze n’abakiri bato bahura bakaganira kuri gahunda zitandukanye zibafasha kuba bakwiteza imbere kandi bigenda bigerwaho.
Agira ati “Impamvu dushishikariza buri muturage wese gushyira imbaraga muri iyi gahunda, ni uko itanga umusaruro, ituma abaturage babona umwanya wo kuganirira hamwe ibibateza imbere, ibiteza imbere igihugu muri rusange ariko bihereyeho, ituma bimwe mu bibazo bari bafitanye babona uburyo bwo kubicoca bikava mu nzira, ikindi ni umwanya mwiza wo kubona uburyo bwo kubakangurira gahunda nyinshi zihari zigamije kubateza imbere kandi bigenda bikorwa.”
Akomeza avuga ko kuri ubu hagenda hakorwa ubukagurambaga mu midugudu yose kugira ngo iyi gahunda y’amasibo mu mudugudu igende yitabirwa kuko nabo yaborohereje mu kubona neza abaturage ngo babakangurire ibikorwa bitandukanye bibazamura, kandi ngo iyo bahuye hari ubwo bafata ikibazo runaka bakagikemura bidasabye abaterankunga.
Nyirarukundo Justine, umwe mu baturage batuye mu murenge wa Nyundo yagize ati: “Iyo duhuriye mu itorero ry’umudugudu tugakora amasibo twigiramo byinshi birimo indangagaciro na kirazira z’umuco nyarwanda, uba ari umwanya mwiza wo kuganirira hamwe kuri gahunda zitandukanye zigamije kuduteza imbere kandi tuboneraho umwanya wo kuba twakwigira hamwe ikintu kitubangamiye tukagifatira umwanzuro kandi bigenda neza.”
Uyu muturage n’abandi bakomeza bakangurira abandi bagenzi babo kujya bashyira imbaraga muri izi gahunda kuko zituma bamenya byinshi bigamije kubateza imbere, kandi bikaba bibafasha kuba bakora amatsinda agamije kubafasha kuba bakwishakamo ibisubizo birambye bafatanyije.
TANGA IGITEKEREZO
Leave a Reply
Be the First to Comment!


text:
Minisitiri y’Uburinganire n’Iterambere ry’Umuryango (MIGEPROF) aravuga ko abantu basezeranye mu kivunge bakaba batagira aho byanditse bazafashwa.
Hamaze igihe humvikana ibibazo by’abantu basabwa gusezerana bwa kabiri nyuma y’uko bajya kwaka ibyangombwa ku mirenge bakabwirwa ko batabyemerewe kuko babana mu buryo bunyuranyije n’amategeko.
Minisitiri Nyirasafari Esperenceu bwo yatangizaga amahugurwa y’abagore bagize inama y’igihugu y’abagore kuva ku rwego rw’umurenge mu Mujyi wa Kigali, yavuze ko mu bibazo byugarije umuryango nyarwanda harimo ikimaze iminsi kivugwa aho hari abantu basezeranye ari mu kivunge ntibasinye cyangwa abandi bakibura mu bitabo, aba ngo bakaba nyuma yo kwandika abana batari baranditswe mu bitabo by’irangamimerere na bo bazafatirwa igihe bagakemura ikibazo cyabo.
Yagize ati “Tugiye kwita ku kibazo cy’abantu bashyingiwe ntibandikwe mu bitabo, cyangwa se abo ibitabo byabuze hari ibice abacengezi baciyemo cyangwa kubera amateka y’iki gihugu aho usanga ibitabo byandikwamo abashyingiranywe utabasha kubibona, iyo bitagaragara byarabuze itegeko ry’umuryango riteganya uburyo ibyo bitabo bisubizwaho n’ibisabwa kugira ngo ibyo bitabo bisubizweho noneho nujya kwaka icyangombwa kigaragaza ko washyingiwe bagire aho bakubona”
Minisitiri w’umuryango yavuze ko iki gikorwa ubusanzwe cyemezwa n’urukiko ariko biteguye gufasha abagize iki kibazo haba ku bijyanye n’amagarama yo mu nkiko, ndetse no gusaba inkiko gushyiraho igihe cyabugenewe cyo gusuzuma iki kibazo.
Yakomeje avuga ko kugeza ubu nyuma y’igihe kingana n’ukwezi kwari kwarahariwe kwandikisha abana ku babyeyi batabandikishije kera, nibigaragara ko hari igihe cy’inyongera gikenewe kizongerwa hanyuma y’icyo gikorwa hagakurikiraho abibuze mu bitabo by’inshyingiranwa.
Ati “Turagenda twumva hirya no hino ko hari abantu bashaka kwandikisha abana ariko igihe twatanze kikaba ari gito, turatekereza kureba niba dushobora kongera igihe, tugiye kuvugana na MINALOC turebe uburyo twakongera kuko birashoboka, hanyuma hakurikireho icyo cy’abibuze mu basezeranye. Tuzabikora tugendeye ku itegeko ry’umuryango.”
Uyu muyobozi kandi yagarutse ku kibazo gikomeje kugariza imiryango bisa no guteshuka ku nshingano kwa bamwe mu bagore bigatuma abana bata amashuri ndetse bakanibasirwa n’indwara zikomoka ku mwanda.
Yagize ati “Inshingano dufite nk’ababyeyi yo gutanga uburere buboneye ku bana bacu, n’ubwo dufatanya n’abo twashakanye ariko nongere ngaruke ku ruhare rwacu nk’ababyeyi mu burere n’uburezi bwabo tubyara, hari ababyeyi bagiye bateshuka ku nshingano, iyo uteshutse kuri izi nshingano ingaruka turazibona mugenda mubona abana bataye amashuri tugomba kongera kwireba tukareba uruhare rwacu.”
Bamwe mu bagore bahagarariye abandi bagaragaje ko bamwe mu bagabo bitwaza ko ntaho banditswe ko basezeranye n’abagore babo bigatuma bakora ibikorwa bisa no kubahohotera aho bata ingo zabo abandi bakishora mu buharike.
Uyu ukomoka mu murenge wa Mageragere yagize ati “Mu murenge wacu abagore bamwe bahura n’ibibazo kubera kwitwa ko batasezeranye, hari uwigeze kumbwira ko yagiye ku ushinzwe irangamimerere akamubura mu gitabo kandi yarasezeranye kumwe basezeranaga ku ibendera ari benshi ngo amubwira ko ubwo babana bitemewe n’amategeko. Icyo dusaba ni uko iyo gahunda yakihutishwa na yo kuko bamwe mu bagabo usanga bisa n’aho babigenderaho bagaharika abagore babo, umugore akabaho nk’incoreke kandi yitwa ko yasezeranye.”
Abasezeranye bibura mu bitabo mu gihe hari icyo bakeneye gisaba kuba abashakanye barasezeranye, barimo ibyiciro bibiri.
Aba mbere ni ngo abasezeranye igihe babikangurirwaga mu kivunge bakandikwa mu bitabo bagasinya ariko ngo hari ubwo habagaho ikosa uwashyingiye ntasinye.
Icyiciro cya kabiri kirimo abasezeranye ariko ntibyandikwe ndetse ntibanasinye, aba bose ngo ibibazo byabo bizakemurwa mu gihe cya vuba.
Kuri ibi byiciro ariko hiyongeraho abo ibitabo banditswemo byatwitswe cyangwa bikabura bitewe n’amateka yaranze igihugu.


text:
Gakenke: Abahawe inguzanyo za VUP bahagurikiwe kugira ngo bishyure ayo mafaranga agere ku bandi
Ubuyobozi bw’Akarere ka Gakenke bwahagurukiye  kwishyuza abaturage bahawe inguzanyo zo kubateza imbere muri gahunda ya VUP  kugira ngo bishyure ayo mafaranga agurizwe abandi baturage batishoboye.
Ibi ubuyobozi bw’akarere bwabishimangiye mu nama y’umunsi umwe bwagiranye n’abanyamabanga nshingwabikorwa b’imirenge n’ab’utugari VUP ikoreramo  kuri uyu wa gatatu tariki 13/03/2013.
Izo nguzanyo zahawe abaturage  batishoboye ku giti cyabo n’amatsinda mu rwego rwo kubafasha kubona amafaranga yo gushora mu mishinga ibyara inyungu. Umuntu ku giti cye yahabwaga ibihumbi 60 mu gihe itsinda ryagurizwaga ibihumbi 100.
Nkunzabera Sylvestre, umukozi ushinzwe VUP mu Karere ka Gakenke avuga ko 74 % by’abahawe inguzanyo barangije kwishyura naho 26% by’inguzanyo akaba ari yo asigaye mu maboko y’abaturage.
Abahawe inguzanyo batarishyura biterwa n’ubushake buke kuko imishinga bakoze basaba izo nguzanyo yabateje imbere babona amafaranga  ku buryo batabura amafaranga yo kwishyura; nk’uko Nkunzabera akomeza abisobanura.
Kugira ngo izo nguzanyo zigaruzwe, abanyamabanga nshingwabikorwa b’utugari bagomba kubigiramo uruhare runini. Abo bayobozi bavuga ko bafite ubushake bwo kwishyuza ayo mafaranga  mu gihe kitarenze ibyumweru bitatu kugira ngo azagere no ku bandi baturage.
Bavugaye Barnabe,  yagize ati: “ biragaraga ko turi hasi mu kwishyuza izo nguzanyo, birasaba kongeramo imbaraga kugira ngo ayo mafaranga agaruzwe azabashe kugurizwa abandi.â€
Ahanini izo nguzanyo zahawe abaturage bakoze imishinga y’ubworozi, ubucuruzi, ubukorikori n’ubuhinzi.  Abaturage bakoresheje neza ayo mafaranga bitangira ubuhamya ko yabagiriye akamaro gakomeye aho bamwe bamaze kugera ku rwego rw’abaherwe.
Ndacyayisenga Seraphine, umunyamabanga nshingwabikorwa w’akagali ka Munyana, Umurenge wa Minazi agira ati: “ Abaturage bakoze imishinga ifatira: hari abaguze inka; hari abakoze salon zogosa n’ubucuruzi bugiye buciriritse. Hari aho bavuye n’aho bageze kuko umuturage yashoboye kwigurira inka, …akabasha kugira ikibanza ku mudugudu akubaka inzu ugasanga ari intambwe yateye.â€
Izo nguzanyo zahawe abaturage batishoboye bakomoka mu mirenge ya Mataba, Busengo, Janja na Cyabingo nizishyuzwa zikagezwa no ku bandi baturage batishoboye, hari icyizere cy’uko nabo bazatera imbere umubare w’Abanyagakenke bava mu bukene ugakomeza kwiyongera.


text:
Basabwe gufatanya ngo akarere kaze imbere muri byose
Umuyobozi w’akarere ka Ruhango Mbabazi Francois Xavier, arasaba abakozi bose gutanya mu byo bakora, kugirango akarere kabashe gutera imbere.
Ibi uyu muyobozi akaba abitangaje nyuma y’icyumweru kimwe, aho arahamagarira abakozi b’Akarere mu byiciro byose kwita cyane ku baturage, bibanda ku gukemura ibibazo byabo, guharanira kuzamura imibereho n’iterambere byabo, kandi bakagaragaza ubunyamwuga n’ubuzobere mu byo bakora byose.
Uyu muyobozi, akaba asaba akomeje abakozi b’Akarere mu nzego zose kwakira neza abaturage babagana, kubatega amatwi no kubakemurira ibibazo mu buryo bubanyura, ibyo batabashije gukemura bakabafasha kugira ngo bibafashe kugezwa ku nzego zifite ububasha n’ubushobozi bwo kubibakemurira. Ati “ Dukore uko dushoboye muri iyi myaka itanu twumve ko turi abagaragu b’abaturageâ€.
Agaruka ku mihigo y’akarere na gahunda y’ibikorwa bya buri munsi,Meya Mbabazi asaba abakozi guharanira ko akarere kaba ku isonga muri byose, ububanyamwuga n’ubuzobere bikaba intego ya buri wese mu byo akora.
Yemeza nta gushidikanya ko ubunyamwuga n’ubuzobere ari byo bizatuma habaho ubudasa ugereranyije n’ibyo twari dusanzwe dukora.
Uyu muyobozi kandi ahamya ko ubumenyi n’ubushobozi buhari, ubushake bwo kwiyemeza kubigeraho no kutita bihagije ku byo umuntu akora bikaba ari byo ntambamyi. Ati “ Akenshi hariho igihe usanga tutarakoze neza twese, wareba impamvu ugasanga zigayitseâ€.
Akomeza  agira ati “Abaturage bacu ni nk’abahandi, abakozi bakora mu tundi turere twariganye, nta mpamvu yatuma duhora tuza mu myanya ya nyuma,  tugomga gukora uko dushoboye tukajya tuza ku isongaâ€.
Kugira ngo bigerweho, umuyobozi w’Akarere akaba yizeza abakozi ubufatanye bwa Komite Nyobozi. Ati“Tubafunguriye imiryango, twiteguye kubafasha natwe twifasha kuko tese dutahiriza umugozi umweâ€.
Agasoza agira ati “Ndabasaba ngo mutwisanzureho nk’uko bisanzwe, ariko ubwo bwisanzure bujyane no kwihutisha akaziâ€.


text:
Isarura rikorwa iyo amafi yo mu cyuzi ari mu rugero rwo kugurishwa, bikagaragazwa n’ibyo abakiriya bakeneye. Ubwoko bwinshi bw’amafi bugeza kuriyo ngano hagati y’amezi arindwi na cumi n’abiri y’orowe. Ushobora gusarura igice, bigakorwa ubanza gukuramo amanini kugirango amato abone uko akura neza mbere y’uko uyasarura yose.
Ibi bikurikira bituma isarura rigenda neza:
- kwamamaza mu masoko y’amafi mbere yo gusarura.
- ushobora kugurishiriza ku cyuzi cyangwa ukareba uko uyajyana ku isoko.
- gusarura mugihe cyiza, cyane cyane mu gitondo cyakare
- robanura ukurikije ubwoko n’ingano yayo ku isoko ugendeye ku gaciro kayo mbere yo gushyiraho ikiguzi.
- bika inyandiko z’umusaruro n’ibyagurishijwe.
- kugira ngo ubone inyungu ihagije, gurisha amafi mazima cyangwa y’umishijwe. Ku gabanya ingorane, kumisha no gucuruza amafi bishobora gukorerwa kure y’icyuzi


text:
Kugira neza no kugira ubuntu ntimukabyibagirwe!
Abaheburayo 13:16, “Kugira neza no kugira ubuntu ntimukabyibagirwe, kuko ibitambo bisa bityo aribyo binezeza Imana.”
Imana yaduhaye isi ngo tuyibemo, iduha no gutegeka ibyaremwe byose, Imana ishimwe. Umuntu yemerewe gukora icyo ashatse, gusa Imana imaze kubona ko ashobora kugira umudendezo ukabije akaba yabasha no gukora ibintu byayibabaza, yashyizeho amategeko ishyiraho n’ibihano ku bantu bose bazica ayo mategeko. Kera umuntu yakoraga icyaha Imana ikamuhana ako kanya agapfa. Ubu siko bimeze, twahawe Kristo nk’igitambo.
Yapfuye mu mwanya wacu, azukira kugira ngo tuzicarane nawe tumaze kunesha nkuko yanesheje. Inzira yanyuzemo, itwereka ko mw’isi harimo imibabaro kandi ko tugomba kwihangana natwe tukahanyura kandi dufite ibyiringiro byo kunesha. Dufite ibyiringiro byo kuzanyura mu rupfu tukazazuka nkuko byabaye ku mwami wacu. Humura ngwino dukomeze tugende.
Dufite rero ibiduhugije byinshi, buri muntu aba yumva afite inshingano runaka agomba kwuzuza ibyo bikamuhuza. Ugasanga wahugiye muri ibi , na biriya. Ijambo ry’Imana ritweretse ibintu by’ingenzi tutagomba kwibagirwa iti: “ kugira neza no kugira ubuntu.”Impamvu tutagomba kubyibagirwa ngo n’uko aribyo bitambo binezeza Imana. Ushobora kuba ujya wibaza icyo wakorera Imana kugira ngo uyishimire ibyo yagukoreye, dore nta bindi, gira neza kandi ugire ubuntu Imana izakira neza igitambo cyawe.
Imirimo yawe ya buri munsi ishobora kukwibagiza icy’ingenzi. Reba niba hari umukene uheruka gufasha, reba niba hari umuntu uheruka kugirira neza. Aho utuye se nta bakene bahari? Mbese ako gace utuyemo nta bantu bashobora kuba barara ubusa? Birashoboka ko bahari, gerageza byibuze mu kwezi ugire umuntu umwe uha ifunguro nubwo ryaba rimwe.
Ushobora kumuha umwenda ariko atari ka kandi kashaje, icyo si igitambo; muhe muri ya yindi ukunda rwose.Aburahamu yakiriye abamarayika ababagira ikimasa cyiza kiruta ibindi. Niwumva ugiye gutanga ibyasagutse uzabyihorere icyo si igitambo.
Cyangwa uzabitange gusa ariko atari muri urwo rwego rw’ibitambo bishimisha Imana. Kora ugifite uburyo, kandi Imana iguhe uwo mutima wo kugira neza no kugira ubuntu kugira ngo ugaragare mu banezeza Imana.
Ibyakozwe n’intumwa 9:36-43, uhasomye urahasanga umugore witwaga Tabita yarazi iryo banga ryo kugira ubuntu.Abafakazi yagiriye neza nibo batumye azuka kandi yari yapfuye. Imana ibahe umugisha.


text:
Ni inzozi akabije nyuma y’ifoto yakwirakwiye ku mbuga nkoranyambaga mu kwezi gushize, igaragaza umwana w’umuhungu yicaye iruhande rw’ikibumbano kiri mu isura y’inyubako ya KCC yatashywe muri Nyakanga umwaka ushize, ikuzura itwaye miliyoni 300 z’amadolari ya Amerika.
Igitangaje ni uko umwana wagaragaye ku ifoto yamenyekanye cyane atari Gisa nubwo cyari igihangano cye, ahubwo uwariho ni umwana baturanye witwa Uwikunda bakunze kwita Gasore. Batuye mu Karere ka Gasabo, Umurenge wa Kimihurura mu Kagari ka Rugando, mu Mudugudu wa Gasasa.
Umuyobozi ushinzwe kumenyekanisha ibikorwa bya Kigali Radisson Blu & Convention Centre, Hanna Moges yabwiye itangazamakuru ko babonye icyo gihangano bakifuza guhura n’uwagikoze, niko kwifashisha imbuga nkoranyambaga ngo babashe kubona uwo mwana.
Yagize ati “Uyu munsi twamutumiye ngo ahasure n’umuryango we. Twamuteguriye impano, ibikoresho ashobora kwifashisha mu guteza imbere impano yifitemo n’ibindi bikoresho byo kumufasha ku ishuri. Ikirenze ibyo, tugiye gutegura irushanwa rizamwitirirwa rizajya rifasha abandi bantu bo ku kigero cye kugaragaza ubuhanga mu bugeni.”
Ni irushanwa ngo rizatangira vuba, igihe nyacyo kikazatangazwa hamaze kunozwa neza uko rizaba riteye, rikazatuma ubuhanga bwa Gisa buvugwa imyaka myinshi.
Nyuma yo gutembera muri KCC, Gisa yavuze ko yishimye cyane kuba ayinjiyemo, ariko yasanze hari ibyo atabashije gushyiraho neza kuko yari atarayigeramo.
Yagize ati “Ntabwo nari narahageze, nta n’ibikoresho byinshi nari mfite. Nk’uko nabibonye, nimbona ibikoresho nzahita mbyongeramo, nk’amakaro n’ibirahuri. Ubusanzwe kubumba ni ibintu nkunda, kuva kera narabikoraga. Hari n’ibindi nagiye mbumba nka Stade amahoro.”
Se w’uyu mwana, Gakwisi Mvunabandi, yatangaje ko asanzwe agaragaza impano yo kubumba ibintu binyuranye, ndetse ngo ashobora kuba abikomora mu muryango we.
Yagize ati “Mu rugo twari dusanzwe tubizi ko abikora, kuko twigeze kujya i Gikondo mu imurikagurisha abonye umuntu ugendera ku ifarashi ahita amubumba, amushyiraho inkweto n’ibindi byose.”
“Bimuri mu maraso kuko na mukuru wanjye yajyaga abikora ariko kubera gutura mu cyaro ntacyo yigeze abikuramo. Yajyaga abaza utuntu dutangaje ku buryo abantu batambukaga bagahagarara.”
Mvunabandi avuga ko yiteguye gushyigikira impano y’umuhungu we uko abishoboye, nubwo umuryango we udafite ubushobozi bugaragara kuko babayeho mu buzima buciriritse.
Amafoto: Mahoro Luqman


text:
Kumarana umwanya n’umukunzi wawe, kimwe no kumukorakora bishobora gutuma umukobwa mugira ubushake bwinshi bwo gukora imibonano mpuzabitsina. Ku gitsinagabo ho bishobora guhita bigaragara kuko igitsina gifata umurego ku buryo bugaragara
. Gukora imibonano mpuzabitsina
. Umukobwa wagize ubushake bwo gutera akabariro
Ibyerekana umukobwa ufite ubushake bwinshi
Ibi ni ibimenyetso bizakwereka umukobwa wagize ubushake bwinshi bwo gukora imibonano bikamurenga:
- Kumira amacandwe
Umukobwa wagize ubushake cyane uzasanga akenshe arimo kumira amacandwe buri kanya kandi akayamira ubona atamanuka kuko aba yacitse intege rimwe na rimwe no kuvuga bikaba igorabahizi ijwi ntirisohoke neza wagirango yasinze.
- Gutukura amaso
Umukobwa ufite ubushake burenze bwo gutera akabariro akenshi amaso ye aratukura kandi akazamo amarira wamureba ukabona yirebesha icyoroshye. (amaso yayateretse)
- Guhinduka umunyantege nke
Iyo umukobwa yafashwe aba yacitse intege kuburyo akenshi icyo umukoresha cyose agikora ni ukuvugango aho umujyanye ni ho ajya kabone n’ubwo yakabaye ari kubyanga ushobora kumva avuga ati oya ariko ukabona ari kubikora.
- Gutosa ikariso
Iyo yagize ubushake bwinshi usanga mu gitsina cye ububobere bwiyongereye ku rwego rwo hejuru kuburyo bigera no ku myenda y’imbere bikaba byagera aho bihinguka n’inyuma.
Uwineza Vanessa@Rwandapaparazzi.rw
57,482 total views, 0 views today


text:
ISOMO RYA MBERE
Igitabo cy’Ibyahishuriwe Yohani Intumwa
(Hish 18, 1-2.21-23 ; 19, 1-3.9a)
Jyewe Yohani, 18,1mbona undi mumalayika umanutse mu ijuru afite ububasha bukomeye, maze isi imurikirwa n’ububengerane bw’ikuzo rye. 2Nuko atera hejuru mu ijwi riranguruye ati “Iraridutse ! iraridutse Babiloni, umurwa w’icyamamare : yahindutse intaho ya za Sekibi, indiri ya za roho mbi zose, n’iy’ibisiga byose byahumanye kandi by’ibivume.” 21Nuko wa mumalayika w’igihangange afata ibuye rimeze nk’urusyo ruremereye, maze arihananturira mu nyanja avuga ati “Babiloni, umurwa w’icyamamare, na yo izahananturwa ityo kandi ntibazongera kuyibona ukundi. 22Ntibazongera ukundi kumva iwawe amajwi y’abacuranzi n’inanga n’abaririmbyi, abavuza imyirongi n’uturumbeti ; nta muhanga mu bukorikori ubwo ari bwo bwose uzarangwa iwawe, n’ijwi ry’urusyo ntirizumvikana iwawe ukundi. 23Urumuri rw’itara ntiruzabonesha iwawe ukundi, ntibazongera kumva iwawe ijwi ry’umukwe n’umugeni, kuko abacuruzi bawe bari ibikomerezwa by’isi, ubupfumu bwawe bukaba bwarayobeje amahanga yose.”
19,1Hanyuma numva mu ijuru ibimeze nk’amajwi ahanitse y’inteko nyamwinshi z’abantu bavugaga bati “Alleluya ! Ubucunguzi, ikuzo n’ububasha ni iby’Imana yacu, 2kuko ubucamanza bwayo bukurikiza ukuri n’ubutabera, ikaba yaciriye urubanza rya habara ry’icyamamare ryahumanyaga isi riyiroha mu buhabara bwaryo, kandi igahorera amaraso y’abagaragu bayo.” 3Bungamo bati “Alleluya ! None umwotsi waryo uriho uracumbeka, uko ibihe bizahora bisimburana iteka.” 9aNuko umumalayika arambwira ati “Andika : Hahirwa abatumiwe mu bukwe bwa Ntama.”
ZABURI (Zab 100 (99), 1-2, 3, 4, 5)
Inyik/ Hahirwa abatumiwe mu bukwe bwa Ntama !
Nimusingize Uhoraho bantu b’isi yose,
nimumugaragire mwishimye,
nimumusanganize impundu z’ibyishimo !
Nimwemere ko Uhoraho ari we Mana,
ni we waturemye none turi abe,
turi umuryango we n’ubushyo yiragiriye.
Nimutahe amarembo ye mumushimira,
mwinjirane ibisingizo mu ngombe ze,
mumusingize, murate izina rye.
Kuko Uhoraho ari umugwaneza,
urukundo rwe ruhoraho iteka,
ubudahemuka bwe bugahorabo
uko ibihe bigenda bisimburana.
IBANGONDIRIMBO RIBANZIRIZA IVANJILI (Lk 21, 28)
Alleluya Alleluya.
Nimwubure umutwe mukomere,
kuko uburokorwe bwanyu bwegereje.
Alleluya.
IVANJILI
+ Luka (Lk 21, 20-28)
Muri icyo gihe, Yezu yabwiraga abigishwa be iby’ihindukira rye ; arababwira ati 20“Nimubona Yeruzalemu ikikijwe n’ingabo, muzamenye ko isenywa ryayo ryegereje. 21Icyo gihe abazaba bari muri Yudeya bazahungire mu misozi, abazaba bari mu mugi imbere bazawuvemo, n’abazaba bari ku gasozi ntibazawugarukemo. 22Kuko izaba ari iminsi y’igihano, maze ibyanditswe byose bizuzuzwe. 23Hagowe abazaba batwite n’abazaba bonsa muri iyo minsi, kuko hazaba amakuba akomeye mu gihugu, n’uburakari bukaze kuri uyu muryango. 24Bazicishwa ubugi bw’inkota, babajyane bunyago mu mahanga yose, kandi Yeruzalemu izaribatwa n’abanyamahanga, kugeza ubwo igihe cyagenewe abanyamahanga kizaba kirangiye. 25Hazaba n’ibimenyetso mu zuba, mu kwezi no mu nyenyeri, naho ku isi amahanga azakuka umutima kubera urusaku rw’inyanja n’imivumba yayo. 26Abantu bazicwa n’ubwoba, bagaharike imitima bitewe n’amakuba azaba yadutse mu nsi, kuko ibikomeye byo mu ijuru bizahungabana. 27Ni bwo rero bazabona Umwana w’umuntu aje mu bicu afite ububasha n’ikuzo ryinshi. 28Ibyo byose nibitangira kuba muzubure umutwe mukomere, kuko uburokore bwanyu buzaba bwegereje.”


text:
Mu minsi mikuru itsinda ry’abahanzi rya “Dream Boys” rizifatanya n’abatuye mu Karere ka Musanze mu Ntara y’Amajyaruguru mu gitaramo cyiswe ‘Happy New Year Concert’.
Iki gitaramo kizabera ahitwa Cascade ku itariki ya 29 Ukuboza 2017.
Mu kiganiro na Tuyisenge Rodrigue, umuyobozi wa T-TimePro Entertainment yateguye iki gitaramo yavuze ko cyateguwe mu rwego kwishimira umwaka mushya wa 2018.
Abajijwe impamvu yahisemo itsinda rya Dream Boys, Tuyisenge yagize ati “Twahisemo kujyana itsinda rya Dream Boys kuko ari abahanzi bakunzwe kandi akaba ariryo tsinda dusigaranye rihagaze neza muri muzika nyarwanda.”
Avuga ko atari itsinda rya Dream Boys rizaririmba kuri uwo munsi gusa kuko n’abandi bahanzi babarizwa muri iyi nzu itunganya muzika bazaba babukereye. Abo ni Frankay umwe mu bahanzi batangiriye ibikorwa bye muri aka karere ka Musanze ndetse n’abavandimwe babiri ari bo T&T.
Uwateguye iki gitaramo avuga ko batazahagararira mu Karere Musanze ahubwo bazakomeza n’ahandi mu Ntara zitandukanye mu rwego rwo gukomeza kwegera abakunzi b’imyidagaduro.
Kwinijira muri iki gitaramo ni ibihumbi 2 by’amafaranga y’u Rwanda.
Iki gitaramo kizatangira saa moya z’ijoro.


text:
Karuranga Didace, umukristo wo mu itorero rya ADEPR, Paruwasi ya Gasave, mu buhamya bwe avuga ko nubwo mbere yo gukizwa atazengurutse mu byaha cyane, ariko iyo yatekerezaga urupfu yumvaga ahahamutse.
Mu kiganiro kirambuye yagiranye na Ubugingo.com, muri byinshi yatangaje byerekeye ubuhamya bwe, yagarutse ku buryo yakijijwe na zimwe mu nyungu yakuyemo.
Uko yahuye na Yesu:
Ati ‘’ Mu gihe cya Jenoside, hari umuntu wamfashe arampungana tujyana muri Kongo, nari muto ariko ntaramenya iby’agakiza mu by’ukuri. Twarabanye, ngenda nitegereza uko abayeho, nza kumenya iby’agakiza, ndakizwa, nza no kubatizwa tariki 30/09/1995. Icyo gihe naje kugaruka mu Rwanda, nkomeza inzira y’agakiza, ntangira no gukorera Imana, kuko njye sinavukiye mu gakiza nk’uko bikunze kuvugwa.’’
Karuranga Didace
Uko yari mbayeho ntarakizwa:
Ati ‘’ Njyewe ntarakizwa nabagaho mu buzima butagira ibyiringiro, icyakora najyaga mu misa bisanzwe, ariko burya siko kugira agakiza, nta byiringiro mu mutima, hari ibyo batwigishaga tukagerageza kubikora, ariko nkumva nta mahoro ngira, ngahora ndota impanda yavuze, nkumva mfite ubwoba bwo kurimbuka.’’
Nyuma yo gukizwa
‘’ Maze gukura nkamenya agakiza, neguriye ubuzima bwanjye Kristo, numva mfite ibyiringiro, uburyo nigishijwe gusenga burahinduka nkora ibintu bigera ku mbamutima zanjye, numva mfite ibyiringiro byo kuzaba mu ijuru, mbese numva ndashinganye. Njyewe ikintu gikomeye Yesu yankijije ni ububata bw’ubwoba bw’urupfu, nahoranaga ubwoba, natekereza ko nzapfa nkumva ndahahamutse, ariko maze gukizwa numva nyine urupfu ari irembo, numva niruza nzaba ngiye gutangira ubundi buzima. Ikindi nagize ibyiringiro bihoraho bishingiye ku kuzajya mu ijuru.’’
Ubusanzwe hari ubwo umuntu akizwa gusambana, kwiba, n’ibindi byaha abantu baziranyeho ko bikomeye, ariko satani akaguhoza ku nkeke yo kukwihebesha. Mu byo Yesu akora harimo kugukiza ububata bw’ubwoba bw’urupfu, ukagira ibyishimo mu mutima wawe, ukagira amahoro, uakgira ibyiringiro by’ubu buzima n’ubw mu gihe kizaza kuko Umwuka abizera Kristo bahawe atari uw’ubwoba ahubwo ari uw’imbaraga. Umuririmbyi yigeze kuvuga ngo twajyaga duyinya urupfu, Yesu arugira irembo ritugeza mu ijuru. N’iki ni kimwe mu bintu Yesu akora mu buzima bwawe.
Mu bindi bice by’ubuhamya tuzagaruka no ku zindi mpinduka zigaragara Imana yakoze, zose zishimangira imirimo Imana ikora. Imana ibahe umugisha, Amen.